Diari Oficial de la Generalitat Valenciana


Sumari del DOGV 290, del 26-09-1985 (1985/805020)

DECRET 107/1985, de 22 de juliol, del Consell de la Generalitat Valenciana, pel qual s'aprova l'Estatut de la Universitat d'Alacant.
------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/07/22/107/dof/vci/html**

### Dades del document

Número de DOGV
:   290

Data del DOGV
:   26-09-1985

Secció del DOGV
:   DISPOSICIONS GENERALS

Número del document
:   1985/805020


Data del document
:   22-07-1985

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 107/1985, de 22 de juliol, del Consell de la Generalitat Valenciana, pel qual s'aprova l'Estatut de la Universitat d'Alacant.  
L'article 12.1 i la disposició transitòria segona de la Llei Orgànica 11/1983, de 25 d'agost, de Reforma Universitària, estableixen el procediment d'elaboració i aprovació dels Estatuts de les Universitat, i encomanen als Consells de Govern de les Comunitat Autònomes l'aprovació d'aquests.   
Presentat davant de la Generalitat Valenciana amb data de 28 de febrer de 1985 per la Universitat d'Alacant el Projecte d'Estatut, elaborat pel Claustre Universitari Constituent i aprovat amb data de 23 de febrer, en base al control de legalitat que estableix l'article 12 de la Llei de Reforma Universitària i en especial d'acord amb l'esmentada Llei i quantes disposicions posteriors li afecten, sense perjuí de l'informe jurídic dels serveis del mateix Govern de la Generalitat Valenciana, per tal de garantir l'autonomia universitària, fent ús de l'article 23 de la Llei Orgànica 3/1980, de 22 d'abril, del Consell de l'Estat, fou sol·licitat dictamen facultatiu d'aquest òrgan consultiu sobre la legalitat de l'esmentat Projecte d'Estatut.   
Segons el dictamen del Consell d'Estat, el Govern Valencià el dia 13 de maig de 1985, i per tant dins del termini de tres mesos previst en l'esmentat article 12 de la Llei de Reforma Universitària, acordà no aprovar i trametre de nou a la Universitat, per al seu estudi i modificació en aquells articles afectats pels dictàmens emesos, en tant que no s'ajustaven a la legalitat vigent.   
Elevat a la Generalitat Valenciana amb data d'11 de juliol l'acord del Claustre Constituent ad optat en sessió de 27 de juny per majoria dels assistents, favorable al dictamen de la Comissió d'Estatut, recollint les modificacions proposades per Acord del Consell de data 13 de maig de 1985.   
Les modificacions introduïdes al Projecte d'Estatut de 23 de febrer s'estima que són les exigides per la legalitat vigent, d'acord amb el dictamen del Consell d'Estat, dins d'un estricte respecte a l'autonomia universitària, i sense perjuí que qualsevol interessat puga recórrer davant la Jurisdicció Constecioso-Administrativa l'acte d'aplicació de què es tracte.   
En atenció d'aquest motius, a proposta del Conseller de Cultura, Educació i Ciència i amb la deliberació prèvia del Consell en la reunió del dia 22 de juliol de 1985,   
DECRETE:   
Article únic  
Queda aprovat l'Estatut de la Universitat d'Alacant, segons el text que s'acompanya com a annex a aquest Decret.   
DISPOSICIO FINAL  
Aquest Decret entrarà en vigor a partir del dia I d'octubre de 1985.   
València, a 22 de juliol de 1985.   
El President de la Generalitat,  
JOAN LERMA I BLASCO  
EL Conseller de Cultura, Educació i ciència,  
CEBRIA CISCAR I CASABAN  
ANNEX  
ESTATUTS DE LA UNIVERSITAT D'ALACANT  
TITOL PRELIMINAR  
Naturalesa, Principis i Objectius de la Universitat  
Article primer  
1. La Universitat d'Alacant és una Entitat de Dret Públic dotada amb personalitat jurídica i patrimoni propi, així com de l'autonomia que li reconeix l'article 27 de la Constitució.   
2. La Universitat d'Alacant es regeix per la Llei Orgànica de Reforma Universitària, les disposicions de desenrotllament que emanen de l'Estat i de la Comunitat Valenciana en el marc de les pròpies competències, el present Estatut i les normes de funcionament intern que s'hi adopten.   
3. La Universitat d'Alacant postula com a principi rector d'actuació el de la democràcia interna, manifestat en el dret de tots els col·lectius de la Comunitat Universitària a participar en la gestió de la Universitat i en el control d'aquesta gestió.   
4. Les llengües pròpies de la Universitat d'Alacant seran les de la Comunitat Autònoma Valenciana.   
Article segon  
Són objectius de la Universitat d'Alacant:   
a) Proporcionar la formació i preparació adequada en el nivell superior de l'educació.   
b) Fomentar la creació de coneixements i el desplegament científic mitjançant la investigació.   
c) Promoure la difusió de la cultura i aplicar els coneixements al desenvolupament social.   
d) Estimular l'estudi i respecte dels valors inherents a la persona i, en particular, la llibertat, la igualtat, el pluralisme, la tolerància i l'esperit crític.   
e) Promoure i facilitar l'activitat intel·lectual i l'accés a la ciència, la tècnica i la cultura.   
f) Atendre a la formació i perfeccionament del professorat i del personal d'administració i serveis propis.   
g) Dedicar especial atenció a l'estudi i descabdellament de la cultura, ciència i tècnica de la Comunitat Valenciana, en la realitat d'Alacant.   
h) Potenciar el coneixement i ús de la llengua pròpia, valencià segons l'Estatut d'Autonomia, acadèmicament català, atenent-ne a la consolidació i plena normalització en tota la vida universitària.   
i) Promoure el desplegament dels pobles i de la pau.   
j) Contribuir a la creació de les condicions que permeten una millora de la qualitat de la vida i del medi-ambient.   
k) Estimular i procurar la millora del sistema educatiu.   
Article tercer  
Per al compliment dels seus objectius, la Universitat d'Alacant gaudeix de plena autonomia docent, científica, financera i administrativa, la qual exerceix mitjançant els seus òrgans en el marc de la Llei Orgànica de Reforma Universitària i del present Estatut. Podrà establir relacions de cooperació amb altres Universitats i Institucions d'ensenyament o investigació, nacionals i estrangeres, la pertinent coordinació amb les altres Universitats de la Comunitat Valenciana, així com els acords que estime necessaris amb entitats públiques i privades.   
Article quart  
La Universitat d'Alacant establirà, mitjançant els propis òrgans de govern i de gestió, l'adequada fiscalització i avaluació de les pròpies activitats i del compliment de les obligacions de tots els seus membres. Es deure de tots aquests de complir i vetlar pel compliment dels principis i objectius declarats en aquest Estatut.   
Article cinquè  
1. La Universitat d'Alacant, quan serà preceptiu, exercirà les seues competències en l'àmbit territorial de la Província d'Alacant.   
2. La seu d'aquesta radica a la ciutat d'Alacant. El seu escut, segell i bandera són els descrits en l'Ordre del Ministeri d'Educació i Ciència del dia 9 de setembre de 1981, i que publicà el «Boletin Oficial del Estado» el dia 26 de setembre de 1981.  
TITOL PRIMER  
Estructura de la Universitat  
Disposicions Generals  
Article sisè  
1. La Universitat d'Alacant estarà bàsicament integrada per Departaments, Facultats, Escoles Tècniques Superiors, Escoles Universitàries i Instituts Universitaris, així com per aquells altres Centres i unitats que s'hi puguen crear.   
2. La creació de nous Centres, decidida per la Generalitat Valenciana a proposta del Consell Social, requerirà en tot cas l'informe previ de la Junta de Govern de la Universitat.   
CAPITOL I  
Dels Departaments  
Article seté  
Els Departaments són els òrgans bàsics encarregats d'organitzar, desplegar i coordinar la investigació i docència en l'àmbit de les pròpies competències.   
Article vuitè  
1. Els Departaments es constituiran:   
a) Mitjançant l'agrupació de tots els docents i investigadors de la Universitat les especialitats dels quals es corresponguen amb una de les àrees de coneixement fixades pel Consell d'Universitats en el qual cas la denominació del Departament serà la de l'àrea de coneixement corresponent.   
b) Mitjançant l'agrupació dels professors en àrees de coneixement diverses de les incloses en el catàleg que estableix el Consell d'Universitats. La constitució de Departaments que s'estableix en aquest apartat, requerirà que les àrees de coneixement tinguen la màxima afinitat científica o artística, un informe detallat justificatiu i que la sol·licitud de constitució es trobe subscrita almenys per les tres quartes parts dels professors permanents de totes i cadascuna de les àrees afectades i haver obtingut acord favorable de la Junta o Juntes de Facultats o Escoles afectades si pertanyen a més d'un Centre.   
c) Mitjançant l'agrupació de professors de diverses àrees de coneixement amb afinitat científica o artística entre aquestes, per tal d'assolir el nombre mínim. de professors exigit per a la constitució del Departament. Aquesta serà acordada per la Junta de Govern oïts els interessats i els Centres afectats.   
d) Per tal d'obtenir el màxim rendiment dels recursos docents i investigadors, es podran constituir Departaments interuniversitaris mitjançant conveni amb les Universitats interessades, fet que serà comunicat al Consell d'Universitats.  
e) Per a la constitució d'un Departament es requerirà com a mínim. dotze professors entre Catedràtics i o Titulars, amb dedicació a temps complot. En tot cas, tot el Departament haurà de comptar, almenys, amb cinc Catedràtics o Titulars, amb dedicació a temps complot.   
2. La decisió de crear Departaments correspon en tot cas a la Junta de Govern llevat del supòsit de l'apartat b) d'aquest article.   
3. La Junta de Govern podrà acordar l'adscripció temporal de professors d'un Departament a d'altres distints sempre que hi haja informes favorables d'aquests i per un temps màxim de quatre cursos acadèmics.   
Article novè  
Els Departaments l'àmbit d'implantació docent i investigadora dels quals es dóna en més d'un Centre, quedaran adscrits a efectes administratius, a aquella facultat o escola en el pla d'estudis de la qual ocupen un lloc preeminent les pròpies disciplines o matèries. A l'efecte de coordinació acadèmica, aquests Departaments estaran representats en tots els Centes on exerciran les seues funcions.   
Els Departaments es podran organitzar, quan compten amb professors que imparteixen docència en dos o més centres dispersos geogràficament, en seccions departamentals que comptaran, almenys, amb un professor.   
Article 10  
1. La modificació i supressió dels Departaments correspon a la Junta de Govern previ acord de la Junta del Centre on es trobe adscrit, i oïts els Centres afectats i el propi Consell de Departament.   
2. La creació i la modificació dels Departaments requerirà l'elaboració d'una Memòria justificativa que farà referència, almenys, als aspectes següents:   
a) Arees de coneixement i assignatures a professar.   
b) Proposta d'adscripció a un Centre o Centres.   
c) Serveis de docència.   
d) Línies d'investigació.   
e) Mitjans personals i materials.   
f) Pla econòmic.   
En la proposta de supressió de Departament es garantirà la continuïtat de la docència i de la investigació així com la futura adscripció de tots els mitjans personals i materials.   
3. En el termini màxim de tres mesos a partir de la data de la constitució el Consell del Departament elaborarà un projecte de Reglament de Règim Intern que elevarà, per a l'aprovació, a la Junta de Govern, oïda la Junta del Centre. El Reglament regularà els diversos aspectes acadèmics i administratius del Departament així com, si s'escau, les Divisions i o Seccions de Centre existents i la seua articulació.   
Article 11  
Els Departaments, per raons geogràfiques, es podran articular en Divisions i o Seccions de Centre amb àrees específiques de competència, explicites en el seu Reglament intern, sempre subjectes a criteris d'actuació docent i investigadora. El funcionament i organització de les Divisions i Seccions es regiran per criteris idèntics als Departaments. La seua configuració i articulació dins del Departament quedarà arreplegada en l'esmentat Reglament intern.   
Article 12  
1. La Universitat proporcionarà els mitjans materials i humans necessaris per a l'adequat desplegament de les activitats del Departament.  
2. Els Departaments comptaran amb un pressupost propi que serà assignat directament per la Junta de Govern.   
Article 13  
Tots els ensenyaments professats en la Universitat resten integrats en alguns dels Departaments i Instituts d'aquesta.   
Article 14  
1. Les funcions del Departament són les següents:   
a) Programar i impartir la docència de la corresponent o corresponents Arees de coneixement i col·laborar en l'elaboració dels Plans d'Estudi.   
b) Programar i desplegar la investigació pròpia.   
c) Organitzar els estudis de Doctoral en les matèries de la pròpia competència.   
d) Proposar i impulsar estudis i treballs de natura científica, artística o tècnica, així com cursos d'especialització.   
e) Procurar i estimular la renovació i l'enriquiment científic i pedagògic dels seus membres.   
f) Dur a terme les activitats de col·laboració de la Universitat amb organismes públics i privats, en tot allò que efecte al Departament.   
g) Administrar i controlar el pressupost.   
h) Qualssevol altres tasques que li podria assignar la Junta de Govern o es consideren adequades per al millor compliment dels seus objectius, pel propi Departament.   
Article 15  
Cada Departament elaborarà anualment un Pla d'activitats a desplegar per al curs següent, una proposta pressupostària i la Memòria d'Activitats realitzades aquest curs.   
La Junta de Govern fixarà els criteris que se seguiran per a la seua realització així com les dates en què es duran a terme.   
El Pla, la proposta pressupostària i la Memòria d'activitats serà elevada, per a l'aprovació, a la Junta de Centre o Centres.   
CAPITOL II  
De les Facultats, Escoles Tècniques Superiors i Escoles Universitàries   
Article 16   
Les Facultats, Escoles Tècniques Superiors i Escoles Universitàries són centres de coordinació acadèmica i administrativa dels ensenyaments que porten a la col·lació dels graus acadèmics d'una determinada branca del saber.   
Article 17  
Les funcions de les Facultats, Escoles Tècniques i Escoles Universitàries són les següents:   
1. Fomentar i difondre la investigació científica relativa a les àrees de coneixement de la pròpia competència.   
2. Promoure activitats culturals d?extensió universitària.   
3. La formació integral del seu alumnat i la preparació i perfeccionament dels professionals.   
4. Coordinar els plans d'estudi corresponents a l'obtenció de les diverses titulacions, així com la planificació de l'activitat docent.   
5. Regular les activitats relacionades amb els estudis del Doctoral en l'àrea de la pròpia competència.   
6. Administrar els propis pressupostos, comptant amb l'adequat suport administratiu.   
7. Establir, si s'escau, proves addicionals per a la selecció del seu alumnat.   
8. Assegurar la gestió administrativa dels Departaments.   
9. Realitzar els tràmits administratius necessaris perquè aquestes funcions es puguen dur a terme.   
Article 18  
La creació i supressió de Facultats, Escoles Tècniques Superiors i Escoles Universitàries serà acordada per la Comunitat Autònoma Valenciana, a proposta del Consell Social de la Universitat d'Alacant, previ informe del Consell d'Universitats, atesos els criteris de necessitats socials, existència d'altres Centres, nombre d'alumnes previstos, infrastructura existent i disposició de mitjans materials i humans.   
La proposta de creació o supressió exigeix en tot cas l'informe de la Junta de Govern.   
Article 19  
Les Facultats, Escoles Tècniques Superiors i Escoles Universitàries es regiran per un Reglament Intern que haurà de ser elaborat per la Junta de Facultat o Escola, dins el termini d'un any, a partir de la data d'entrada en vigor d'aquest Estatut i aprovat per la Junta de Govern.   
CAPITOL III  
Dels Instituts Universitaris  
Article 20  
Els Instituts Universitaris són Centres fonamentalment dedicats a la investigació científica i tècnica, que podran realitzar activitats docents referides a ensenyaments especialitzats 0 cursos de doctorat i proporcionar assessorament tècnic en l'àmbit de la pròpia competència. Podran tenir caràcter interuniversitari quan les seues activitats d'investigació o ensenyament ho aconsellen, mitjançant convenis especials.   
Article 21  
1. Els Instituts Universitaris dedicaran part de la seva activitat a fomentar l'especialització i actualització científiques.   
2. Els qui hauran conclòs els estudis en els Instituts Universitaris tindran dret a la titulació especial corresponent i a l'acreditació d'aquesta.   
Article 22  
La Universitat d'Alacant procurarà que la creació dels Instituts Universitaris responga a la programació de l'activitat investigadora de la Universitat, definit-ne el marc d'actuació i evitant superposició d'activitats.   
Article 23  
1. La creació i supressió d'un Institut Universitari serà acordada per la Comunitat Autònoma Valenciana, a proposta del Consell Social de la Universitat d'Alacant i previ informe del Consell d'Universitats, una volta oïda la Junta de Govern de la Universitat, previ informe de la Comissió d?Investigació i de les Juntes dels Centres interessats.   
2. Mitjançant conveni també es podran adscriure a la Universitat d'Alacant com a Instituts Universitaris, institucions o centres d'investigació de caràcter públic o privat. L'aprovació del conveni d'adscripció es realitzarà en els termes establerts en l'apartat anterior.   
3. La proposta de creació dels Instituts Universitaris haurà d'incloure el règim de finançació d'aquests, a ixi com la previsió de locals, instal·lacions i personal necessaris per al seu funcionament.   
Article 24  
Els Instituts Universitaris es regiran per un Reglament de Règim Intern que, elaborat per ells mateixos en el marc d'aquest Estatut, haurà de ser aprovat, juntament amb el projecte de creació, per la Junta de Govern.   
Article 25  
La gestió administrativa dels instituís serà a càrrec dels serveis generals de la Universitat que dotarà aquests centres del personal necessari per al seu funcionament.   
Article 26  
Els Instituts Universitaris establiran anualment un Pla d?Investigació i Docència, que, proposat pel Consell de l?Institut, s'elevarà pel Director a la Junta de Govern, per a l'aprovació.   
TITOL SEGON  
Dels Organs de Govern i Administració  
Disposicions Generals  
Article 27  
La Universitat d'Alacant assumeix com a principis conformadors del seu règim de Govern, el de representació de tots els col·lectius de la Comunitat Universitària, el d'elecció de les persones que han d'ocupar càrrecs acadèmics 0 formar part d?òrgans col·legiats, tret de la disposició legal en contrari i el de primacia dels òrgans generals sobre els particulars i dels col·legiats sobre els unipersonals.   
Article 28  
1. El govern i administració de la Universitat s'articula per mitjà dels òrgans següents:   
a) Col·legiats: El Consell Social, el Claustre General Universitari, la Junta de Govern, les Juntes de Facultat o Escoles, els Consells de Departament i d?Instituts Universitaris.   
b) Unipersonals: Rector, Vice-rectors, Secretari General, Degans i Vice-degans de Facultats, Directors i Subdirectors d'Escoles, Secretaris dels Centres, Gerent, Directors de Departament i d'Institut Universitari, Secretari d'aquests, Administrador de Centre.   
2. Són òrgans generals: El Consell Social, el Claustre General Universitari, la Junta de Govern, el Rector, els Vice-rectors, el Secretari General i el Gerent.   
3. Són òrgans particulars: tots els altres enumerats a l'apartat primer d'aquest article.   
CAPITOL I  
Organs Generals  
Secció 1.ª  
Del Consell Social  
Article 29  
El Consell Social és l?òrgan de participació de la Societat en la Universitat a través del qual aquesta es fa partícip de les necessitats i aspiracions socials, i la societat col·labora amb la Universitat prestant-li el suport necessari per a la realització de les seues tasques i plantejant-li les seues pròpies exigències.   
Article 30  
La competència del Consell Social abasta la supervisió de totes les activitats de caràcter econòmic de la Universitat i del rendiment dels seus serveis en general, i en concret:   
a) Aprovar la programació plurianual de la Universitat.   
b) Aprovar el pressupost anual de la Universitat.   
c) Proposar la creació i supressió de Facultats, Escoles i Instituts Universitaris, d'acord amb les normes legals vigents.   
d) Informar el nomenament de Gerent.   
e) Decidir sobre el destí de les places vacants de cossos docents de la Universitat, previ informe del Departament corresponent i de la Junta de Govern.   
f) Acordar conceptes retributius especials, amb caràcter individual i a proposta de la Junta de Govern, en atenció a exigències docents i investigadores o a mèrits rellevants.   
g) Acordar transferències de despeses corrents a despeses de capital.   
h) Acordar, prèvia autorització de la Comunitat Autònoma, transferències de despeses de capital a qualsevol altre capítol.   
i) Acordar adquisicions de bens en equip per a desplegar programes d'investigació, pel sistema d'adjudicació directa.   
j) Supervisar els concerts amb institucions públiques o privades en cas de que aquests siguen finançats totalment o parcial per la Universitat.   
k) Promoure la participació de la Universitat d'Alacant en els estudis i treballs d'investigació a realitzar per particulars, empreses privades, entitats oficials, associacions públiques, així com fomentar l?interès de la Societat per la vida i la labor de la Universitat.   
l) Establir, a proposta dels òrgans acadèmic s, les bases de col·laboració amb totes les entitats que desitgen prestar el seu concurs i suport a la Universitat d'Alacant.   
m) Concedir beques amb càrrec a fons propis de la Universitat, a proposta de les corresponents comissions de promoció i elevar al Ministeri d'Educació i Ciència o, si s'escau, a la Conselleria corresponent, la proposta d'aquelles altres que corresponguen als pressupostos generals de l'Estat, de la Generalitat Valenciana o als fons de l'Institut Nacional d'Ajuda i Promoció de l'Estudiant.   
n) Ajudar el Vice-rectorat d?Extensió Universitària i la seua posterior integració en l'activitat professional, així com en totes aquelles ajudes socials que repercutesquen sobre tot el personal de la Institució.   
o) Establir els sistemes de fiscalització de la liquidació del pressupost.   
Article 31  
El Consell Social, per a complir millor la pròpia missió, podrà demanar o facilitar la informació que estime oportuna prop dels òrgans de govern de la Universitat d?Alacant, tant unipersonals com col·legiats, així com accedir a tots els Serveis i Instal·lacions que en depenguen, i podrà disposar dels mitjans necessaris per al compliment de la seua tasca.   
Article 32  
Correspon a la Comunitat Autònoma determinar el nombre total de membres del Consell Social. La distribució serà aquesta:   
a) Tres cinquenes parts en representació dels interessos socials d'acord amb la distribució que establirà la Comunitat Autònoma. Cap dels integrants de la representació social podrà ser membre de la Comunitat Universitària.   
b) Dues cinquenes parts en representació de la Junta de Govern, elegida per i entre els seus membres. En formaran part necessàriament el Rector, el Secretari General i el Gerent i, com a mínim., un representant de cadascun dels tres col·lectius que formen part de la Junta de Govern.   
Article 33  
El nomenament de President del Consell Social correspon a la Comunitat Autònoma, oït el Rector que demanarà informe previ a la Junta de Govern.   
Article 34  
El Consell Social es reunirà, com a mínim. dues vegades a l'any i sempre que ho decidirà el seu President o ho sol·licite un quint dels seus membres.   
Secció 2.ª  
Del Claustre General Universitari  
Article 35  
El Claustre General de la Universitat és el màxim òrgan representatiu de la Comunitat Universitària, que exerceix funcions sobiranes de normativa interna, fiscalització i expressió de la posició i aspiracions d'aquesta Comunitat.   
Article 36  
Les competències generals del Claustre són les següents:   
a) Aprovar, per a ser sotmès a la ratificació dels organismes competents, l'Estatut de la Universitat, així com la seua possible modificació.   
b) Elegir i revocar el Rector.   
c) Aprovar la Memòria anual de la Universitat que a aquest efecte presentarà el Rector.   
e) Aprovar les directrius generals d'actuació de la Universitat.   
f) Crear les Comissions que considere oportunes, amb les finalitats i atribucions que definirà el Claustre General.   
g) Pronunciar-se sobre els temes per als quals siga particularment convocat i prendre acords vinculants sobre aquests per a tota la Comunitat Universitària.   
h) Elegir la Comissió de Reclamacions què es refereix l'article quaranta-tres de la Llei Orgànica de Reforma Universitària.   
Article 37  
1. El Claustre General estarà compost pel Rector, que en serà el president i dos-cents cinquanta claustrals distribuïts de la manera següent:   
a) Cent-cinquanta Professors.   
b) Cinc Ajudants.   
c) Seixanta-cinc Alumnes.   
d) Trenta membres del Personal d'Administració i Serveis.   
2. Els representats que hagen de ser elegits es distribuiran entre els diversos centres de forma proporcional al nombre de membres del col·lectiu corresponent.   
3. Tots els membres de la Junta de Govern que no siguen claustrals podran assistir a les sessions del Claustre amb veu però sense vot.   
Article 38  
1. El Claustre General serà renovat cada quatre anys, tret de la representació de l'alumnat i dels ajudants que es renovarà cada dos anys.   
2. Les vacants que es vagen produint durant aquest període es cobriran mitjançant elecció dels col·lectius afectats, tret del cas dels estudiants. Quan un estudiant perd la condició de claustral, passarà a ocupar el seu lloc l'estudiant que el segueix en la llista del Centre en què fou elegit i que compleix els requisits per a poder ser claustral.   
Article 39  
El Claustre General serà convocat pel Rector:   
a) Preceptivament, una vegada per curs.   
b) En totes les ocasions que ho considere oportú.   
c) A petició de la Junta de Govern o de Centre.   
d) A petició almenys d'un quint de claustrals.   
Article 40  
El Claustre, en la sessió constituent, elegirà una Mesa composta per dos professors, dos alumnes i dos membres del personal d'administració i serveis. Un dels membres de la Mesa hi actuarà de Secretari.   
Article 41  
1. Es perd la condició de claustral:   
a) Per deixar de pertànyer a la Universitat d?Alacant.   
b) Per deixar de pertànyer al col·lectiu pel qual fou elegit.   
2. Es podrà perdre o suspendre's l'exercici de la condició de claustral per inassistència reiterada i injustificada a les sessions del Claustre i o de les seues Comissions. En aquest cas, la Mesa, d'ofici, proposarà al Claustre, per a l'aprovació, la pèrdua o la suspensió de la condició de claustral de la persona de qui es tracte.   
Secció 3.ª  
De la Junta de Govern.   
Article 42  
La Junta de Govern és l?òrgan ordinari de govern de la Universitat.   
Article 43.  
Les competències de la Junta de Govern són les següents:  
a) Assistir al Rector en les seues funcions.  
b) Vetlar pel compliment de l'Estatut i Reglaments de la Universitat.  
c) Aprovar els Reglaments interns en els casos en què així ho establirà el present Estatut.  
d) Coordinar l'activitat docent i investigadora.  
e) Fixar el calendari per a tot el personal de la Universitat.  
f) Elaborar i proposar al Consell Social el pressupost anual i la programació plurianual.  
g) Acordar transferències de crèdit.  
h) Elegir els dos quints dels membres del Consell Social.  
i) Determinar les plantilles del professorat i del personal d'administració i serveis i informar i adoptar acords sobre vacants de places de professorat.  
j) Elaborar criteris de selecció, valoració i promoció del personal de la Universitat.  
k) Acordar els criteris i proves d'accés d'alumnes a la Universitat i als seus diversos Centres.  
l) Proposar al Consell Social conceptes retributius especials.  
ll) Aprovació de la creació o modificació de Departaments d'acord amb el present Estatut.  
m) Proposar al Claustre General i al Consell Social la creació, modificació o supressió de Centres docents i Instituts.  
n) Nomenar les Comissions que estime oportunes per al seu millor funcionament.  
o) Aprovar els Plans d'Estudi, d'acord amb aquest Estatut.  
p) Totes aquelles atribucions que emanen d'aquest Estatut.  
Article 44  
No podrà recaure acord de la Junta de Govern relatiu a un Centre de la Universitat o a un dels seus Departaments sense haver escoltat prèviament, en el cas respectiu, el Degà o Director del Centre o el Director del Departament afectat.  
Article 45  
La Junta de Govern estarà composta per:  
a) El Rector, que en serà el President.  
b) Els Vice-rectors.  
c) El Secretari General que n'actuarà de Secretari.  
d) El Gerent.  
e) Un representant del Consell Social elegit per i entre els seus membres que no pertanguen a la Universitat.  
f) Els Degans i Directors de les Facultats i Escoles Universitàries de la Universitat.  
g) Tres representants dels Departaments, elegits per i entre els Directors d'aquests.  
h) Un representant dels Instituts Universitaris, elegit per i d'entre els Directors d'aquests.  
i) Tres representants del professorat elegit per i d'entre els professors claustrals.  
j) Un representant dels ajudants elegits per i d'entre els ajudants claustrals.  
k) Un representant dels alumnes per Centre, elegits per i d'entre els alumnes claustrals.  
l) Quatre representants del personal d'administració i serveis elegits per i d'entre el Comitè de Representants del personal d'administració i serveis.   
Article 46  
La Junta de Govern es reunirà:  
a) Sempre que siga convocada pel seu President.  
b) Un mínim. d'una vegada al mes.  
c) Quan així ho sol·liciten almenys un quint dels seus components.  
d) En cas de dimissió, cessament o vacant, per qualsevol causa, del seu President.  
Article 47  
El període de mandat de la Junta de Govern coincidirà amb el del Rector i romandrà en les seues funcions de forma interina fins el nomenament del Rector.  
Secció 4.ª  
Del Rector  
Article 48  
El Rector és la màxima autoritat acadèmica de la Universitat.  
Article 49  
Son competències del Rector:  
a) Representar la Universitat, exercir-ne la direcció i executar els acords del Claustre General, Junta de Govern i Consell Social.  
b) Presidir el Claustre General i la Junta de Govern.  
c) Presidir els actes acadèmics a què assistirà, sense perjudici de les prerrogatives de protocol d'altres autoritats.  
d) Nomenar i remoure els càrrecs acadèmics i administratius.  
e) Expedir els títols i diplomes.  
f) Nomenar els professors i els membres del personal d'administració i serveis.  
g) Exercir la potestat disciplinària d'acord amb la llei i el present Estatut.  
Article 50  
El Rector serà elegit pel Claustre Universitari d'entre els Catedràtics amb dedicació completa de la Universitat d'Alacant, per un període de quatre anys.   
El seu nomenament o cessament correspon a la competent autoritat de la Comunitat Autònoma, a proposta del Claustre.   
Article 51  
En cas de produir-se el cessament del Rector per qualsevol causa altra que l'expiració ordinària del seu mandat, durant el tres primers anys següents el Claustre elegirà un nou Rector pel temps que reste fins a terminar aquest mandat.   
Si el cessament del Rector es produïa durant el darrer any del mandat, la Junta de Govern, presidida pel Vice-rector d'Ordenació Acadèmica i Professorat, convocarà eleccions a Claustre General que procedirà, segons l'ordenament estatutari, a l'elecció del nou Rector per al temps de mandat ordinari.   
Secció 5.ª  
Dels Vice-rectors  
Article 52  
1. El Rector serà assistit en les seues funcions per un màxim de cinc Vice-rectors.   
2. Els Vice-rectors seran nomenats pel Rector d'entre els professors de la Universitat amb dedicació a temps complet.  
Article 53  
Correspon als Vice-rectors de coordinar i dirigir les activitats que els estiguen encomanades, sota l'autoritat del Rector, el qual podrà delegar en ells les funcions que estime pertinents, sense perjudici de la pròpia responsabilitat directa enfront dels òrgans de la Universitat.   
Article 54  
El Rector establirà un ordre entre els Vice-rectors per al cas de la seua substitució per absència o malaltia. El primer lloc l'ocuparà en tot cas, el Vice-rector d'Ordenació Acadèmica i Professorat.   
Secció 6.ª  
Del Secretari General  
Article 55  
1. El Secretari General de la Universitat és el fedatari dels actes i acords de la Junta de Govern.   
2. Serà designat pel Rector d'entre els professors de la Universitat .  
Article 56  
Correspon al Secretari General de la Universitat:  
a) Assegurar la formació dels llibres d'actes, així com la custòdia d'aquests i la de l'Arxiu General i Segell Oficial de la Universitat.   
b) Expedir les certificacions i documents dels actes i acords dels òrgans de govern i de tots els fets o actes que presencie com a Secretari o que consten en la documentació oficial de la Universitat.   
Secció 7.ª  
Del Gerent  
Article 57  
Per delegació del Rector correspon al Gerent de la Universitat:   
a) La direcció administrativa i la Gestió Econòmica de la Universitat.   
b) Exercir la Direcció immediata del personal d'Administració i Serveis de la Universitat.   
c) Assegurar el funcionament dels serveis tècnics i d'assistència a la Comunitat Universitària.   
Article 58  
1. El Gerent serà nomenat pel Rector oït el Consell Social. El Gerent haurà de dedicar-se exclusivament a la seva funció en la Universitat i el seu càrrec serà incompatible amb l'exercici de la docència en aquesta.   
2. El Gerent, oït el Comitè de Representants del personal d'administració i serveis, podrà proposar al Rector el nomenament de Vice-gerents per a auxiliarlo en les seues funcions. Els Vice-gerents tindran al seu càrrec les funcions que els delegue el Gerent.   
CAPITOL II  
Organs particulars  
Secció 1.ª  
De la Junta de Facultat, Escola Tècnica Superior i Escola Universitària  
Article 59  
La Junta de Facultat, d'Escola Tècnica Superior i d'Escola Universitària, és l?òrgan col·legiat a què correspon d'adoptar totes les decisions bàsiques que afecten substancialment al moviment de la vida acadèmica del Centre.   
Article 60  
La Junta de Facultat, Escola Tècnica Superior i Escola Universitària estarà composta per:   
a) Tots els professors i ajudants d'aquesta, que constituiran el seixanta per cent del total d'aquesta Junta.   
b) Un trenta per cent de representants dels alumnes.   
c) Un deu per cent de representants del personal d'administració i serveis. A les sessions de la Junta de Facultat, Escola Tècnica Superior i Escola Universitària podrà assistir amb veu però sense vot l'Administrador del Centre.   
Article 61  
Les competències de la Junta del Centre són les següents:   
a) La representació corporativa del Centre.   
b) L'elecció de Degà o Director.   
c) L'aprovació de la gestió del Degà o Director i dels altres òrgans de govern del Centre o, si s'escau, la formulació d'una moció de censura l'aprovació de la qual suposa el cessament en aquests càrrecs.   
d) L'elaboració del projecte de Reglament Intern del Centre d'acord amb les lleis vigents i amb aquest Estatut.   
e) L'aprovació de criteris per a la distribució del pressupost del Centre en el marc de les seues competències.   
f) L'aprovació de peticions de dotació de plantilles de personal docent i d'administració i serveis.   
g) La proposta dels Plans d'Estudi.   
h) L'establiment de criteris per a la realització de les proves de selecció d'alumnat d'acord amb aquest Estatut.   
i) El nomenament d'aquelles comissions que considere oportunes per al compliment de les pròpies funcions.   
j) La decisió sobre aquelles qüestions relacionades amb les funcions del Centre, esmentades en l'article 17.   
k) Pronunciar-se sobre els temes per als quals serà particularment convocada, amb potestat d'adoptar resolucions vinculants sobre aquestes.   
l) I en general, qualsevol altres competències i funcions que li puguen ser atribuïdes.   
Article 62  
La Junta de Centre podrà nomenar una Comissió Permanent que actue per delegació d'aquesta en els assumptes que estime oportú en funció d'una major operativitat acadèmica i administrativa del Centre. La composició de la Comissió Permanent reflectirà els percentatges de la Junta del Centre.   
Secció 2.ª  
Del Consell de Departament  
Article 63  
1. El Consell del Departament estarà format:   
a) Per tot el personal docent i investigador, i els ajudants, adscrits al Departament.   
b) Una representació d'alumnes, que no serà inferior al trenta per cent del total de membres del Consell, en aquells cicles en què el Departament desplegue activitats docents, elegida i renovada anualment entre els mateixos alumnes.   
c) El personal d'administració i de serveis adscrit al Departament.   
2. El Departament elaborarà un Reglament de Règim Intern on es fixaran els percentatges de representació així com les ponderacions de vot corresponents als nivells de dedicació del professorat per a l'adopció d'acord del Consell de Departament.   
Article 64  
Les funcions del Consell de Departament són:   
a) Aprovar i modificar el Reglament de Règim Intern.   
b) Elegir el Director del Departament.   
c) Elegir, si s'escau, els representants específics del Departament en comissions de Centre o de la Universitat.   
d) Aprovar la constitució de Divisions i Seccions departamentals i nomenarne els respectius coordinadors.   
e) Aprovar el pla d'actuació docent i investigadora, la distribució del pressupost i la memòria anual del Departament, abans de l'inici de cada curs acadèmic.   
f) Determinar les necessitats de personal i material que calguen per al desplegament de les activitats del Departament.   
Secció 3.ª  
Del Consell de l'Institut Universitari  
Article 65  
El Consell de l'Institut Universitari, ('integren tots els professors i investigadors adscrits a aquest i els representants dels alumnes que hi cursen ensenyaments, així com del personal d'Administració i Serveis.   
Secció 4.ª  
Del Director de Departament  
Article 66  
1. La Direcció del Departament recaurà en algun dels seus Catedràtics candidats i, si n'hi manquen, en un Professor Titular.   
2. Els requisits per a poder ser candidat a Director de Departament seran fixats en el Reglament de Règim Intern i, en tot cas, haurà de tenir dedicació a temps complet i no ocupar cap altre càrrec en òrgans de govern unipersonals.   
3. El nomenament de Director de Departament correspon al Rector, a proposta del Consell de Departament formulada d'acord amb el Reglament de Règim Intern i aprovació de la Junta de Govern. El mandat del Director de Departament es determinarà en el Reglament, no podrà excedir els cinc anys i en serà possible la reelecció. 4. El Director del Departament podrà ser revocat pel Consell del Departament per majoria absoluta dels seus membres.   
Article 67  
El Director del Departament tindrà com a funcions bàsiques:  
a) Representar el Departament.  
b) Convocar. i presidir les reunions del Consell de Departament.  
El Reglament haurà de preveure les reunions mínimes annals que cal celebrar.  
c) Executar les provisions del pressupost del Departament i proposar despeses en la forma i mesura en què, si s'esqueia, li hagués estat conferida tal funció d'instàncies superiors.  
d) Supervisar l'execució dels plans d'activitats que cal desenrotllar al Departament. També elaborarà la Memòria anual d'activitats del Departament.  
e) Vetlar pel compliment de la dedicació del personal docent i investigador.  
f) Responsabilitzar-se de la perfecta execució de les funcions generals atribuïdes al Departament.  
Secció 5ª  
Del Degà o Director  
Article 68  
La representació i direcció de les Facultats, Escoles Tècniques Superiors i Escoles Universitàries correspon al seu Degà o Director.  
Article 69  
El Degà o Director del Centre serà elegit entre Catedràtics o Professors Titulars per un període de quatre anys i en la forma que es determinarà reglamentàriament.   
Article 70  
Les funcions del Degà o Director són:  
a) Ostentar la representació del Centre.  
b) Presidir els òrgans col·legiats i executar-ne els acords.  
c) Exercir l'autoritat delegada de la Junta.  
d) Proposar el nomenament de Vice-degans o Subdirectors i del Secretari del Centre, així com el cessament d'aquests.  
e) Assegurar el bon funcionament del Centre.  
f) Supervisar la gestió administrativa del Centre i del seu pressupost.  
g) Qualsevol altres dimanades de la funció de direcció del Centre.  
Secció 6.ª  
Dels Vice-degans o Subdirectors i dels Secretaris  
Article 71  
1. Els Vice-degans o Subdirectors de Centre col·laboren amb els Degans o Directors, en el govern dels Centres.  
2. Els Vice-degans o Subdirectors i el Secretari seran nomenats pel Rector, a proposta del Degà o Director. del Centre respectiu, d'entre els professors d'aquest.  
Article 72  
Correspon als Vice-degans o Subdirectors de substituir el Degà o Director en cas de cessament, absència o malaltia.  
Article 73  
Correspon al Secretari:  
a) Donar fe dels actes i acords de la Junta de Centre i de tots els que presencie com a Secretari.  
b) La formació i custòdia dels llibres d'actes així com la de l'arxiu del Centre  
c) La recepció i custòdia de les actes de qualificació d'exàmens.  
d) Assegurar la publicitat dels acords i documents que han de ser de general coneixement.  
e) Totes les funcions que li delegue o encomane el Degà o Director o que li atribueix el present Estatut i altra normativa de general aplicació.  
Article 74  
1. Els Vice-degans, Subdirectors i Secretaris cessaran en els seus càrrecs en els casos següents:   
a) Per pròpia renúncia.   
b) A proposta del Degà o Director del Centre.   
c) Per cessament del Degà o Director del Centre.   
2. Els Vice-degans, Subdirectors i Secretaris de Centre continuaran en els seus càrrecs interinament fins que es produirà el nomenament de nou Degà o Director.   
Article 75  
El Secretari del Departament serà nomenat pel Director d'entre els professors d'aquest. Tindrà al seu càrrec la tramitació de propostes, l'ordenació i arxiu dels documents i la custòdia de les actes i fons bibliogràfics de què disposa el Departament, així com la confecció de tots els escrits de caràcter intern que li siguen encomanats amb autorització expressa del Director.   
Secció 7.ª  
Del Director de l'Institut Universitari.  
Article 76  
Al front de cada Institut Universitari hi haurà un Director que haurà de ser Catedràtic d'Universitat o, si n'hi manca, Professor Titular, assistit en les pròpies funcions pel Consell de l'Institut. El Director serà nomenat pel Rector a proposta del Consell de l'Institut.   
Secció 8.ª  
De l'Administrador del Centre.   
Article 77  
1. Correspon a l'Administrador, per delegació del Degà o Director:   
a) La gestió dels serveis econòmics del Centre respectiu.   
b) La direcció, sota l'autoritat del Degà o Director del Centre, de la Secretaria d'aquest.   
c) Assegurar el funcionament dels serveis tècnics i d'assistència en el Centre.   
2. L'Administrador serà nomenat pel Rector, previ concurs intern de mèrits entre funcionaris que presten serveis en la Universitat i pertanguen a l'escala Tècnica o de Gestió.   
Secció 9.ª  
Disposicions comunes sobre elecció i revocació de Rector i Degans o Directors.  
Article 78  
1. La normativa d'elecció i renovació del Rector de la Universitat i dels Degans o Directors de Centres serà objecte, en el primer cas d'un Reglament elaborat pel Claustre General i, en el segon, per les respectives Juntes de Centre, tot això d'acord amb els articles següents d'aquesta Secció.   
2. El Rector, els Degans i els Directors de Centre que foren elegits d'acord amb aquest Estatut no es podran presentar com a candidats a l'elecció per a un tercer mandat consecutiu.   
Article 79  
1. El control dels processos electorals, la proclamació dels resultats i la resolució de les impugnacions que es puguen plantejar correspondrà a una Junta Electoral, de la Universitat o, si s'escau, de Centre.   
2. La Junta Electoral de Centre estarà composta pel nombre de membres que determinarà la corresponent Junta de Facultat o Escola.   
3. La Junta Electoral de la Universitat estarà composta per:   
a) Tres professors.   
b) Tres alumnes.   
c) Tres membres del personal d'administració i serveis.   
Hi actuarà de President el professor de major nivell d'entre els designats i, d'entre aquests, el de major antiguitat en el grau i, de Secretari, el que la Junta designe d'entre els seus membres.   
4. Els membres de la Junta electoral de la Universitat seran designats per sorteig públic per la Junta de Govern i renovats cada quatre anys, però sempre amb anterioritat a l?obertura del procés d'elecció de Rector.   
Article 80  
1. La convocatòria d'elecció de Rector, l'haurà de publicar la Junta de Govern, i la de Degà o Director, la corresponent Junta de Centre, almenys amb dos mesos d'antelació al dia fixat per a l'elecció en el cas de Rector, i un mes en el de Degà o Director, i se senyalarà també en la convocatòria el termini de presentació de candidatures.   
2. La proclamació de candidats es publicarà, almenys amb un mes d'antelació al dia de l'elecció en el cas de Rector i de quinze dies naturals en el de Degà o Director. En el termini de vint dies naturals des de la data de proclamació en el cas de Rector o de deu en el de Degà o Director, els candidats podran presentar i faran públic el seu programa i equip. El dia fixat per a l'elecció serà necessàriament lectiu.   
3. Resulta elegit el candidat que obtindrà, en primera votació, la meitat més un dels vots de tots els electors. Si cap dels candidats no havia obtingut aquesta majoria, es procedirà als dos dies lectius a una segona votació, i resultarà elegit el que obtindrà un nombre de vots major.   
4. El vot es personal i indelegable.   
Article 81  
1. El Claustre General Universitari pot exigir la responsabilitat del Rector mitjançant una moció de censura aprobada per la majoria absoluta del Claustre. La moció de censura no es podrà proposar fins que no passen sis mesos des del nomenament de Rector.   
2. La moció de censura s'haurà de presentar al Claustre General amb el suport, almenys, de un vint-i-cinc per cent de claustrals, no podrà ser votada abans dels deu dies ni més tard dels quinze lectius següents a la seua presentació. 3. La aprovació de la moció de censura comporta la revocació del Rector.   
4. El refús de la moció de censura impedeix que se puga presentar un altra fins al següent curs acadèmic i, en tot cas, abans de sis mesos.   
5. En els mateixos termes podran procedir les Juntes de Centre amb el respectiu Degà o Director   
CAPITOL III  
Del funcionament dels òrgans col·legiats  
Article 82  
Els presidents dels òrgans col·legiats de la Universitat d'Alacant tindran com a funció pròpia la d'assegurar el compliment de les Lleis i de l'Estatut de la Universitat, així com la de dirigir les deliberacions.   
Article 83  
1. La convocatòria dels òrgans col·legiats correspondrà al president i s'haurà de notificar amb una antelació mínima de setanta-dos hores tret dels casos d'urgència, i a la qual acompanyarà l'ordre del dia.   
2. L'ordre del dia, el fixarà el president tenint en compte les peticions dels altres membres, formulades amb la suficient antelació. En tot cas, el president inclourà obligatòriament en l'ordre del dia els punts que li han estat presentats per escrits, per un mínim. del deu per cent dels membres de l?òrgan.   
3. Això no obstant, quedarà vàlidament constituït un òrgan col·legiat, encara que no s'haguessen complert els requisits de la convocatòria, quan s'hauran reunit tots els seus membres i ho acorden així tres quartes parts d'aquests.   
Article 84  
1. El quòrum per la vàlida constitució de l?òrgan col·legiat serà el de la majoria absoluta dels seus components. 2. Si no hi havia quòrum, l'òrgan col·legiat es constituirà en una segona convocatòria, mitja hora després de l'assenyalada perla primera. Per això serà suficient l?assistència de la tercera part del seus membres.   
Article 85  
1. els acords seran adoptats per la majoria simple dels assistents tret dels casos en què l'Estatut preveu una altra majoria i dirimirà els empats el vot del president.   
2. No podrà ser objecte d'acord cap assumpte que no figure en l'ordre del dia si no hi estan presents tots els membres de l?òrgan col·legiat i no és declarada la urgència de l'assumpte pel vot favorable de la majoria absoluta.   
Article 86  
1. Quan l'Estatut no disposa cap altra cosa, els òrgans col·legiats nomenaran d'entre els seus membres un Secretari.   
2. De cada sessió s'alçarà una acta que contindrà, com a mínim., les circumstàncies de temps i lloc en què s'ha celebrat, el nombre d'assistents, els punts principals de deliberació, la forma i resultat de la votació i el contingut dels acords.   
3. Les actes seran signades pel Secretari amb el vist-i-plau del President i s'aprovaran en la mateixa sessió o en la següent.   
Article 87  
1. Els membres de l?òrgan col·legiat podran fer constar en- acta el seu vot contrari a l'acord adoptat i els motius que el justifiquen, així com qualsevol altra circumstància que estimen pertinent.   
2. Quan hi voten en contra i facen constar la seua oposició motivada, quedaran exempts de la responsabilitat que, si s'escau, es puga derivar dels acords de l?òrgan col·legiat. Quan es tracte d?òrgans col·legiats que hagen de formular propostes a d'altres de l'Administració, els vots particulars dels membres es faran constar juntament amb l'acta de la sessió.   
Article 88  
Les votacions es realitzaran en mà alçada. La votació serà secreta quan es tracte d'elecció de persones o quan així ho sol·liciten una quinta part dels assistents.   
Article 89  
Als efectes d'aquest Estatut es distingeixen els tipus de majoria següents:   
1. Majoria especialment qualificada.   
2. Majoria absoluta: Meitat més un dels membres de l?òrgan col·legiat.   
3. Majoria relativa: Meitat més un dels presents en el moment de la votació.   
4. Majoria simple: Proposta que obtinga el major nombre de vots.   
Article 90  
Si no hi ha cap disposició contrària en aquest Estatut, qualsevol membre d'un òrgan col·legiat podrà delegar el seu vot en un altre membre. La delegació haurà de constar per escrit i s'haurà de notificar al President de òrgan en el moment de la constitució de la sessió.  
A l'efecte d'establir el nombre d'assistents així com les majories es considerarà present el membre que haurà exercit la delegació.   
Article 91  
1. Les resolucions del Rector i els acords del Claustre Universitari, de la Junta de Govern i del Consell Social esgoten la via administrativa i seran impugnables davant la jurisdicció contencioso-administrativa.   
2. Les resolucions i acords dels altres òrgans de la Universitat són susceptibles de recurs d'alçada davant el Rector.   
TITOL TERCER  
De la Docència i la Investigació.  
CAPITOL I  
De la Docència  
Disposicions Generals.  
Article 92  
La Universitat d'Alacant atendrà la demanda social d'ensenyaments i de formació d'acord amb les línies d'actuació següents:   
a) Ensenyaments encaminats a l'obtenció de títols i diplomes definits pels poders públics i homologables per l'Estat.   
b) Ensenyaments encaminats a l'obtenció de títols i diplomes definits lliurement per la pròpia Universitat.   
c) Ensenyaments de perfeccionament i formació permanent a nivell universitari, tant de postgraduats com de qualsevol persona interessada.   
d) Ensenyaments encaminats a la formació pedagògica i didàctica del professorat.   
Article 93  
Els estudis universitaris de caràcter oficial prevists en la lletra a) de l'article noranta-dos s'estructuren com a màxim en tres cicles. La superació del primer se sanciona, si s'escau, amb el títol de Diplomat, Arquitecte Tècnic i Enginyer Tècnic; la del segon amb el de Llicenciat, Arquitecte o Enginyer i la del tercer amb el de Doctor.   
Article 94  
Tots els títols de l'apartat a) de l'article noranta-dos otorgats per la Universitat d'Alacant, els expedirà el Rector en nom. de la seua Altesa el Rei.   
Article 95  
1. Podran sol·licitar l'admissió en la Universitat d'Alacant tots els qui reuneixen les condicions que legalment es determinen per a l'accés als estudis universitaris.   
2. L'accés als diversos Centres de la Universitat d?Alacant i als seus cicles d'estudis, resta condicionada per la capacitat d?aquells, determinada per la Junta de Govern d'acord amb els mòduls objectius que a aquest efecte establirà el Consell d'Universitats.   
3. El sistema d'accés al Centre serà proposat per aquest i serà aprovat per la Junta de Govern, d'acord amb l'article 26.1 de la Llei de Reforma Universitària.   
4. La Universitat d'Alacant resoldrà les sol·licituds d?admissió per trasllat d'expedient, realitzant, si s'escau, la convalidació corresponent dels estudis cursats pel peticionari en la Universitat o Centre de procedència. Tindran dret a ser admesos d'acord amb les disposicions legals els estudiants que traslladen els seus expedients acadèmics per canvi de domicili familiar, de lloc de treball o d'altres circumstàncies que es determinen reglamentàriament.   
5. En la Universitat d'Alacant hi haurà una Comissió de Convalidació tant de Districte com per cada Centre, els criteris de composició i les normes de funcionament de les quals establirà la Junta de Govern.   
Article 96  
La Universitat d'Alacant admet dues modalitats de matricula:   
a) L'ordinària, que correspon a l'estudiant que s'inscriu per a seguir regularment els estudis que porten a l'obtenció d'un títol.   
b) L'extraordinària, que correspon a l'estudiant que s'inscriu en una o diverses assignatures d?interès personal i que només dóna dret a l'expedició de la corresponent certificació.   
Article 97  
1. La matricula ordinària exigeix la presència i participació regular de l'alumne en els ensenyaments teòrics i pràctics del Centre.   
2. La Universitat podrà arbitrar, en la mesura de les pròpies possibilitats, i sempre que no suposa detriment de l'ensenyament, altres modalitats de matricula i horaris d'estudis que permeten d'accedir-hi a aquells qui, altrament, en serien exclosos.   
Article 98  
1. Ells Departaments establiran un pla d'avaluació i control del rendiment del alumnes d'acord amb els criteris generals que establirà la Junta de Centre corresponent.   
2. Quan el control de coneixements haja d'efectuar-se per la modalitat d'examen, s'observaran les següents normes de caràcter general:   
a) Els exàmens orals seran públics i se celebraran davant d'un Tribunal compost per un mínim. de tres professors de la disciplina objecte d'examen.   
b) La qualificació de les proves escrites es realitzarà directament pels professors responsables de la o de les disciplines objecte d'examen.   
c) El resultat dels exàmens serà noti ficat al s interessat s. Quan l'examen siga escrit, l'alumne tindrà dret a sol·licitar la revisió d'aquest per part del professor examinador, en el termini de deu dies a partir del dia següent al de la notificació.   
Contra la decisió del professor examinador o del Tribunal, l'alumne tindrà dret a recórrer davant la Junta de Centre.   
Article 99  
1. El Consell de Departament, a instància de qualsevol dels seus membres, revisarà la docència que es professa, de manera que es complesquen els mínims acadèmics que el mateix Consell considere necessaris per a l'ensenyament de les seues assignatures o altres activitats.   
2. Si el Consell de Departament avaluarà negativament l'activitat docent d'algun dels seus professors, elevarà l'oportú informe a la Comissió d'Ordenació Acadèmica i Professorat per tal que aquesta hi adopte la resolució escaient.   
Secció 1.ª  
Plans d'Estudi.  
Article 100  
1. Els plans d'estudi corresponents als ensenyaments de l'apartat a) de l'article noranta-dos seran elaborats per la Universitat d'Alacant d'acord amb les directrius de tipus general emanades dels poders públics.   
2. Els plans d'estudi corresponents als ensenyaments de l'apartat b) de l'article noranta-dos seran elaborats per la Universitat d'Alacant i hauran d'incloure els objectius de les matèries a impartir, la concatenació d'aquestes i una previsió raonada de la dedicació precisa per part dels estudiants.   
3. La programació de les activitats dels ensenyaments dels apartats c) i d) de l'article noranta-dos seran elaborades per les Facultats, Escoles, Departaments o Instituts de la Universitat d'Alacant.   
4. En establir els Plans d'Estudi, hom tendirà a possibilitar que l'estudiant puga decidir alguns aspectes del seu propi currículum.   
5. L'aprovació dels Plans d'Estudi corresponents als ensenyaments dels apartats a) i b) de l'article noranta-dos correspon a la Junta de Govern, oït el Consell Social.   
Article 101  
1. En l'elaboració i aprovació dels Plans d'Estudi es valorarà el cost econòmic de la seua implantació, l?interès i actualitat científica de les matèries, la seua oportunitat en relació amb la problemàtica de l'entorn social, la inclusió de criteris d'actualització i la possibilitat d'orientació professional de l'alumne a través de la selecció personal per part del currículum.   
2. En qualsevol cas s'establiran les consultes oportunes amb organismes i institucions intrauniversitàries i extrauniversitàries, científiques, acadèmiques i professionals que pertoque.   
Secció 2.ª  
Del Doctoral.  
Article 102  
1. El tercer cicle serà regulat per la Comissió de Doctoral de la Universitat d'Alacant d'acord amb les normes generals emanades dels poders públics.   
2. La composició definitiva i funcionament d'aquesta Comissió de Doctorat s?especificarà en un Reglament aprovat per la Junta de Govern.   
3. En cada Centre es constituirà la corresponent Comissió de Doctoral de Centre, la composició i funcionament de la qual es determinarà en un Reglament aprovat per la Junta de Centre.   
Article 103  
1. Seran funcions de la Comissió de Doctoral de la Universitat d'Alacant:   
a) Elaborar el programa general d'objectius dels estudis de doctorat.   
b) Informar els cursos de doctorat proposats per les Comissions de Doctorat dels Centres per a la seua aprovació per la Junta de Govern.   
2. Seran funcions de les Comissions de Centre:   
a) Aplicar el programa general d'objectius de doctorat en el Centre.   
b) La proposta dels cursos i activitats de possible realització en el Centre:   
c) Elevar a la Comissió de Doctoral de la Universitat els projectes de tesi doctoral.   
Article 104  
Respecte del tercer cicle, el Departament haurà de:   
a) Elaborar, proposar i coordinar els seus programes de Doctoral d'acord amb l'article cent.   
b) Elaborar i publicar criteris d'admissió de propostes de Tesis doctorals   
c) Proposar al Rector el nomenament del Tribunal per a la col·lació del Grau de Doctor.   
Article 105  
La Universitat d'Alacant podrà atorgar el títol de Doctor Honoris Causa a persones en les quals concòrreguen mèrits rellevants o hauran prestat destacats serveis a la Universitat. Correspon a la Junta de Govern d'acordar el nomenament a proposta dels Departaments i previ informe favorable de la Junta de Centre.   
Secció 3.ª  
Dels Premis Extraordinaris.  
Article 106  
1. La Junta de Govern, a proposta de la Junta de Centre, podrà atorgar anualment Premis Extraordinaris de Diplomat, en raó d?un per cada cinquanta o fracció, i Premis Extraordinaris de Llicenciatura, en raó d'un per cada cinquanta o fracció, comptabilitzats per cada especialitat de segon cicle existent en el Centre proponent. La Junta de Centre elaborarà les normes que determinen les condicions i el procediment que regiran les propostes d'aquests premis.   
2. La Junta de Govern a proposta de la Comissió de Doctoral podrà atorgar anualment Premis Extraordinaris de Doctoral, en raó de un per cada set o fracció d'entre els Doctors graduats per un Centre.   
CAPITOL II  
De la Investigació.  
Article 107  
1. La investigació, com a procés creador de nous coneixements és condició indispensable per al ple exercici de la funció docent, ha de ser part fonamental de l'activitat universitària, i és al seu torn dret i deure dels professors.   
2. La investigació de la Universitat d?Alacant haurà de respondre als corrents científics d'actualitat procurant dedicar especial atenció a la resolució científica dels problemes del seu entorn.   
3. La Universitat d?Alacant no investigarà en temes armamentistics ni subscriurà acords d'investigació militar amb altres entitats, sense perjudici del respecte al Dret Constitucional de llibertat de Càtedra.   
Article 108  
L'exercici de la llibertat d'investigació es farà compatible amb els programes d'investigació proposats en la mateixa Universitat i amb els mitjans materials i financers de què disposa.   
Article 109  
La Universitat d?Alacant fomentarà el perfeccionament dels seus membres en Centres d?Investigació acreditats d'Espanya o d'altres països, i vetllarà perquè les absències en aquest sentit no perjudiquen la carrera universitària dels interessats.   
Article 110  
Els treballs d'investigació es desplegaran en els Departaments i en els Instituts, i es potenciarà el desenvolupament de programes d'investigació en equip.   
Article 111  
La Universitat d'Alacant, atenent a criteris d'economia i eficàcia organitzarà la distribució dels recursos disponibles per a les tasques d'investigació.   
Article 112  
1. Al marge dels plans i programes d?Investigació propis de cada Departament i Institut, i els específics de cada professor, la Universitat d'Alacant podrà fixar línies especials d'investigació que, amb periodicitat almenys triennal, seleccionarà i proposarà la Comissió d?Investigació de la Universitat perquè, previ informe del Consell Social, siguen aprovats per la Junta de Govern. Aquests plans especials podran ser objecte de financiació especial mitjançant acord del Consell Social.   
2. La proposta d'aquests plans haurà de contemplar almenys els objectius o línies d'investigació relacionats amb la política científica o tecnològica nacional o de la Comunitat Autònoma, la seua transcendència i, si s'escau, aplicacions, programes d'execució, requisits materials, Departament i o Institut que se'n faran càrrec i personal investigador necessari. Aquests plans, una volta aprovats, tindran prioritat sobre el desenvolupament de tots els altres.   
Article 113  
1. En la Universitat d'Alacant es crearà una Comissió d?Investigació, la composició i funcionament de la qual es regirà per un Reglament elaborat i aprovat per la Junta de Govern i en la qual estaran representats els Departaments, els Instituts, els investigadors, els alumnes i els membres del personal d'administració i serveis.   
2. Són atribucions de la Comissió d?Investigació els següents:   
a) Estimular i articular el desenvolupament de la Investigació.   
b) Exercir el seguiment i control de l'activitat investigadora.   
c) Proposar el pressupost ordinari d?investigació.   
d) Organitzar la utilització i distribució dels recursos disponibles per a les tasques d'investigació.   
e) Proposar l?autorització de projectes d'investigació finançats.   
f) Donar publicitat a les tasques d'investigació.   
g) Reglamentar tot allò que es relaciona amb la dedicació especial a la investigació per part de personal de la Universitat.   
h) Prospectar la demanda social d'investigació així com les possibles vies de financiació de qualsevol tipus d'estudi.   
3. La Comissió d?Investigació elaborarà anualment un Informe sobre la labor desplegada per la Universitat en matèria d?Investigació la qual remetrà a la Junta de Govern i al Consell Social.   
Article 114  
1. Els Departaments, els Instituts, els professors, els investigadors i els ajudants de la Universitat podran comptabilitzar la seua activitat i remuneració universitàries amb les que deriven de contractes concertats a recer del que disposa l'article onze de la Llei Orgànica de Reforma Universitària, en la forma i procediment que assenyala aquest Estatut.   
2. Els Departaments, Instituts, professors, investigadors i ajudants de la Universitat podran concertar contractes per a la realització de treballs científics, tècnics o artístics o per al desplegament de Cursos d'especialització, d'acord amb les clàusules següents:   
a) Els contractes dels Departaments o Instituts hauran de ser proposats pel Consell d'aquests i subscrits pel respectiu Director. Els contractes dels professors investigadors o ajudants hauran d'obtenir la prèvia i expressa conformitat del Consell de Departament o Institut.   
Correspondrà al Rector la signatura d'aquest contractes quan l'execució d'aquests supera el marc estricte d'un Departament o Institut, quan la quantia ultrapasse la que la Junta de Govern, oït el Consell Social, establirà i quan es prevegen responsabilitats per a la Universitat d'Alacant en cas d'incompliment del contracte.   
L'aprovació dels contractes correspon a la Junta de Govern oïda la Comissió d?Investigació.   
b) La Comissió d?Investigació determinarà la documentació que haurà d'acompanyar els projectes de contractes.   
c) Els membres del Departament o Institut no estaran obligats a participar en l'execució dels contractes sinó mitjançant compromís previ per escrit. La participació dels membres del Departament o Institut respondrà a criteris objectius com són ara el currículum científic de cadascun d'ells, l'experiència investigadora o, s'escau, docent, les característiques del treball objecte del contracte i el nivell de dedicació general i en relació al treball mateix.   
d) La quantia pactada en el contracte es farà efectiva per la persona o entitat contractant en la tresoreria o Caixa de la Universitat la qual, en forma documentada, li donarà el següent destí:   
La quantitat precisa es destinarà a compensar les despeses directes originades a la Universitat en els seus mitjans, equips, serveis, instal·lacions, dietes de desplaçament i personal contractat específicament per a l'execució del projecte.   
La quantitat restant es distribuirà d'acord amb les regles següents:   
Entre un seixanta per cent i un noranta per cent per a compensacions als professors, investigadors i ajudants del Departament o Institut que hi hagen aportat el seu treball i en atenció al grau de responsabilitat i participació assumits per a l'execució del contracte. La resta es distribuirà entre el Departament o Institut i la Universitat.   
La Junta de Govern concretarà l'afectació dels ingressos per aquesta via.   
e) Les quantitats que no poden ser rebudes pels professors investigadors o ajudants en aplicació de l'article cinc, un b) del Reial Decret 1930/1984, de 10 d'octubre, passaran a incrementar les destinades al Departament o Institut i a la Universitat d'acord amb la disposició de la Junta de Govern.   
3. En l'exercici de les seues activitats alienes a la seua condició de professors, investigadors o ajudants, aquests no podran comprometre la Universitat ni utilitzar per a aquelles els mitjans i instruments amb què compta aquesta.   
4. Queden exclosos de les previsions dels anteriors apartats els contractes que puguen formalitzar els professors, investigadors o ajudants per a la publicació dels seus treballs o estudis.   
TITOL QUART  
De la Comunitat Universitària.  
CAPITOL I  
Del Professorat.  
Disposicions Generals  
Article 115  
1. El professorat de la Universitat d'Alacant estarà constituït per funcionaris docents, professors Extraordinaris i pel professorat Emèrit.   
2. La Universitat podrà contractar Ajudants, d'acord amb la Llei i el present Estatut.   
Article 116  
1. El professorat compost per funcionaris docents, ho es dels cossos següents:   
a) Catedràtics d'Universitat.   
b) Professors Titulars d'Universitat.   
c) Catedràtics d'Escoles Universitàries.   
d) Professors Titulars d'Escoles Universitàries.   
2. Els funcionaris docents a què al·ludeix el paràgraf anterior seran seleccionats per mitjà de concursos convocats per la Universitat d'Alacant i tindran la condició de funcionaris d'aquesta a tots els efectes de la seua relació de servei.   
Article 117  
Els funcionaris docents de la Universitat d'Alacant es regiran segons que estableix la Llei Orgànica de Reforma Universitària, per la legislació de funcionaris que els serà d'aplicació, per les disposicions de la Comunitat Valenciana que desplegaren l'esmentada Llei de funcionaris i que els siga d'aplicació i per aquest Estatut.   
Article 118  
Els Catedràtics i Professors Titulars d'Universitat constitueixen el professorat amb plena capacitat docent i investigadora. Els catedràtics i Professors Titulars d'Escoles Universitàries posseeixen plena capacitat docent i, quan es troben en possessió del grau de Doctor, plena capacitat investigadora.   
Article 119  
1. La Junta de Govern, a proposta de la Comissió d'Ordenació Acadèmica i Professorat i previ informe dels Departaments elaborarà la plantilla de professors de la Universitat, inclòs el contractat, en la qual restaran degudament classificades les diverses places, d'acord amb les disponibilitats pressupostàries.   
Les modificacions de la plantilla es podran acordar anualment pel Consell Social d'acord amb les necessitats docents i d'investigació.   
2. Independentment de la plantilla orgànica del professorat, el Rector de la Universitat podrà nomenar, a proposta des Departament interessat, col·laboradors honorífics amb funcions de suport i assistència a l'ensenyament i per a realitzar tasques d'investigació.   
3. Tot professor està obligat a exercir la tasca docent de la seua especialitat en qualsevol dels Centres en els quals imparteix ensenyaments el Departament a què es troba inscrit.   
Article 120  
1. La Universitat d'Alacant mantindrà un registre del personal, on figuraran actualitzades les dades relatives al seu professorat, el qual s'organitzarà d'acord amb les normes mínimes que establirà l'Administració de l'Estat a efectes d'homologació.   
2. La Universitat d'Alacant haurà de mantenir també actualitzat un full de serveis relatiu a cadascun dels professors on es farà constar els serveis prestats per l'interessat, els actes de nomenament, comissions, remuneració i altres incidències de la seua relació de servei així com les llicències, mèrits obtinguts i sancions imposades.   
3. Quan un professor haurà obtingut, per concurs, plaça a la Universitat d'Alacant, aquesta demanarà a la Universitat d'origen còpia certificada del full de serveis d'aquest professor.   
Secció 1.ª  
Dels concursos als Cossos de funcionaris docents.  
Article 121  
1. Els concursos a places dels Cossos de Catedràtics d'Universitat, Professors Titulars d'Universitat, Catedràtics d'Escoles Universitàries i Professors Titulars d'Escoles Universitàries a què es refereixen els articles 35 a 39 de la Llei Orgànica de Reforma Universitària, seran convocats pel Rector, es regiran per les bases d'aquestes convocatòries i s'ajustaran a allò que estableix l'esmentada Llei, en el Reial Decret 1888/1984, de 26 de setembre pel qual es regulen els concursos per a la provisió de places dels cossos docents universitaris, així com pel present Estatut i altres normes de general aplicació.   
2. Les competències i funcions que l'esmentat Reial-Decret 1888/1984 reconeix a la Universitat en l'ordenació i adopció d'acords relatius als concursos al·ludits, resten assumides per la Junta de Govern, si no hi ha disposició contrària d'aquest Estatut.   
Article 122  
1. Quan serà vacant una plaça de les referides a l'article anterior el Consell Social decidirà, a proposta de la Junta de Govern, previ informe del Departament corresponent, si pertoca o no la minoració o el canvi de denominació o categoria de la plaça, en atenció a les necessitats docents i d'investigació de la Universitat.   
2. La Universitat convocarà, abans del començament del curs següent al que s'haurà produït la vacant, o creat nova plaça, el corresponent concurs per a la provisió d'aquesta.   
3. La Junta de Govern, en atenció a les necessitats docents i investigadores i previ l'informe del Departament i del Centre corresponent, podrà acordar que les places vacants o de nova creació a què al·ludeix l'apartat primer d'aquest article, siguen provistes mitjançant Concurs de Mèrits entre professors del Cos a què correspon la vacant.   
4. Quan la plaça convocada a Concurs de Mèrits serà de Professor Titular d'Universitat o de Catedràtic d'Escola Universitària, hi podran concórrer indistintament Professors d'ambdós cossos. També per a determinades àrees de coneixement, la Junta de Govern previ informe del Departament corresponent podrà acordar que a aquests Concursos de Mèrits puguen concórrer Catedràtics Numeraris de Batxillerat que siguen Doctors. A les places de Professor Titulars d'Escoles Universitàries convocades a Concurs de Mèrits podran concórrer també Catedràtics Numeraris de Batxillerat.   
Article 123  
En cap cas es podrà ocupar interinament una plaça vacant durant més d'un any sense que aquesta no siga convocada a concurs.   
Article 124  
t. El President i el Vocal amb els seus suplents, de les Comissions que han de resoldre els concursos a què es refereix l'article 121 d'aquest Estatut, seran nomenats per la Junta de Govern a proposta del Departament al qual es troba adscrita la plaga o places i previ informe de la Junta de Centre. El nomenament recaurà en professors de l'àrea de coneixement a què corresponga la plaça o places a concurs, de la Universitat d'Alacant o de qualsevol altra Universitat espanyola.   
2. Quan no hi haurà nombre suficient de professors del Cos de què es tracte i de l'àrea de coneixement a què correspon la plaça o places a concurs, el nomenament de President i Vocal es realitzarà pel procediment previst a l'apartat anterior entre Professors de l'àrea de coneixement més afí a la de la plaça o places convocades.   
3. Les proves corresponents als esmentats concursos es realitzaran normalment en el Centre de la Universitat d'Alacant que determinarà el President de la Comissió judicadora, prèvia autorització del Rector i oït el Degà o Director del Centre.   
Excepcionalment es podran celebrar en un altre lloc, per decisió del Rector a proposta del President de la Comissió.   
Article 125  
Quan, en virtut de concurs, un professor accedirà a un cos docent superior, hom li reconeixerà a tots els efectes el temps de serveis prestats a l'Administració Pública en matèria docent i investigadora abans del nou nomenament   
Secció 2.ª  
Dels Ajudants  
Article 126  
La Universitat d'Alacant podrà contractar Ajudants en els termes que estableix la Llei Orgànica de Reforma Universitària i en aquest Estatut.   
L'activitat d'aquests estarà fonamentalment orientada a completar i perfeccionar-ne la formació científica, sense perjudici que puguen col·laborar en tasques docents de caràcter pràctic, o de caràcter teòric quan, en aquest cas, hauran obtingut el grau de Doctor, però no podran excedir, aquestes tasques, el cinquanta per cent de les corresponents a un professor amb dedicació a temps complot.   
Article 127  
La contractació dels Ajudants es realitzarà mitjançant concurs públic convocat per la Universitat, d'acord amb el present Estatut.   
Article 128  
1. Els Ajudants de Facultats i Escoles Tècniques Superiors seran contractats en règim de dedicació a temps complet per un termini màxim de dos anys d'entre els graduats universitaris que hauran terminat els estudis de doctorat i que acrediten un mínim. de dos anys d'activitat investigadora. Aquests contractats podran ser renovats, una sola volta, per un termini màxim de tres anys sempre que l'Ajudant haja assolit el grau de Doctor. La renovació del contracte correspon a la Comissió d'Ordenació Acadèmica i Professorat, a proposta del Departament corresponent i previ informe favorable de la Comissió de Contractació del Centre.   
2. El temps dedicat a l'elaboració de la Memòria de Llicenciatura, de la Tesi Doctoral, així com el d'actuació com a col·laborador honorífic amb tasques d'investigació, es computarà com a tal als efectes prevists en l'apartat anterior. El Director notificarà a la Junta de Govern la data d'inici d'aquestes i anualment informarà sobre el seu desenvolupament.   
Article 129  
Els Ajudants que hauran obtingut la renovació del seu contracte podran ser autoritzats per la Comissió d'Ordenació Acadèmica i Professorat, a proposta del Departament corresponent i desprès de l'informe de la Junta de Centre, a realitzar estudis en una altra Universitat o Institució acadèmica, espanyola o estrangera, per un termini que no podrà superar allò que estableix l'article anterior.   
Article 130  
Les Escoles Universitàries podran contractar Ajudants amb dedicació a temps complet per un termini de dos anys renovables per uns altres tres, entre graduats universitaris, o, en el cas de les àrees de coneixement determinades pel Consell d'Universitats, entre Diplomats, Arquitectes Tècnics o Enginyers Tècnics.   
Secció 3.ª  
Del Professorat Extraordinari i la contractació d'aquest  
Article 131  
La Universitat d'Alacant podrà contractar dins de les pròpies previsions pressupostàries i per un temps d? un o dos anys, renovables per períodes d?igual duració, professors Associats, d?entre especialistes de reconeguda competència professional que desplegaren normalment la seua activitat professional fora de la Universitat.   
Article 132  
La Universitat d'Alacant, dins de les seues previsions pressupostàries o com a conseqüència de convenis amb altres Universitats estrangeres, podrà contractar professors Visitants, per un any, renovable en un altre.   
Article 133  
El nombre total de professors Associats i Visitants, a què fan referència els articles anteriors, no podran superar el vint per cent dels Catedràtics i Professors de la Universitat.   
Article 134  
1. La contractació de les places d'Ajudants i professors Associats correspon al Rector, a proposta de la Comissió de Contractació del Centre.   
2. En cada Facultat i Escola hi haurà una Comissió de Contractació encarregada d'examinar i valorar els mèrits de cada aspirant, així com els informes que el Consell de Departament emetrà sobre cadascun d'aquests.   
3. La composició d'aquest Consell serà el següent:   
a) El President, que ho serà el Degà o Director del Centre.   
b) Quatre membres, designats pel Departament, que seran un Catedràtic, un Professor Titular, un Ajudant i un Alumne.   
c) Quatre membres del Centre, designats per sorteig, que seran un Catedràtic, un Professor Titular, un Ajudant i un Alumne.   
Article 135  
1. La Comissió de Contractació resoldrà el concurs a què corresponga la plaça en qüestió, en un termini no superior a quinze dies hàbils des de la finalització de la convocatòria. Per a la resolució d'aquesta caldrà tenir en compte:  
a) Els criteris que establirà la Comissió d'Ordenació Acadèmica i Professorat i que es faran públics en el moment de la convocatòria de la plaça.   
b) L'informe del Consell del Departament corresponent remés directament a la Comissió.   
c) Tots aquells mèrits que puguen se al·legats pel concursant i que al criteri de la Comissió puguen ser rellevants per a la investigació i la docència universitàries.   
2. La Comissió podrà demanar la presència del Director del Departament, així com la dels aspirants, per a proveir-hi millor   
3. El concurs es podrà declarar desert.   
4. La resolució de la Comissió de Centre constitutiva de la proposta d'ajudicació de places, degudament motivada, es farà pública a la taula d'avisos del Rectoral i del Centre corresponent.   
5. Contra la resolució de la Comissió de Contractació del Centre es podrà interposar recurs en el termini de quinze dies hàbils des de la data de la resolució, davant la Comissió d'Ordenació Acadèmica i Professorat de la Universitat, la qual resoldrà en un termini de quinze dies hàbils.   
6. La Universitat haurà de procedir a la contractació en el termini màxim de quinze dies d'acord amb els termes de la resolució del concurs.   
Article 136  
La contractació dels professors Visitants correspon a la Junta de Govern a proposta del Departament corresponent previ informe de la Comissió de Contractació del Centre.   
La relació temporal d'ocupació podrà ser a temps complet o parcial.   
Article 137  
1. El nomenament dels qui resulten admesos o contractats a les diverses places i categories del professorat de la Universitat d'Alacant, correspon al Rector d'aquesta.   
2. D'aquests nomenaments es remetrà notificació al Consell d'Universitats a l'efecte d?atorgament del número de registre personal dels cossos respectius. També es publicaran al Boletin Oficial del Estado i en el Diari Oficial de la Generalitat Valenciana.   
Secció 4.ª  
Dels Professors Emèrits  
Article 138  
1. La Junta de Govern, a proposta de les Juntes de Centre i previ informe de la Comissió Acadèmica del Consell d'Universitats, podrà nomenar professors Emèrits aquells professors jubilats que hauran prestat serveis destacats a la Universitat almenys durant deu anys.   
2. Aquests nomenaments seran revisats bianualment, la pròrroga d'aquests haurà de ser expressa, i per a ser concedida es tindrà en compte la capacitat docent i o investigadora de l?interessat i l'informe respectiu del Departament a què pertany.   
3. El nomenament com a professor Emèrit no alterarà la vacant produïda anteriorment per la jubilació d'aquest.   
4. Els professors Emèrits tindran dret a una retribució que en tot cas serà compatible amb la percepció de la pensió com a jubilat.   
Article 139  
1. El nomenament com a professor Emèrit, a més del caràcter honorífic i els altres drets que comporta, comportarà la possibilitat de realitzar les mateixes col·laboracions docents i o investigadores que les que tinguessen els professors de la seua categoria. Això no obstant, els Departaments els podran assignar obligacions docents i de permanència altres que els règims de dedicació del professorat i, dins d'aquestes, preferentment la de professar cursos monogràfics i d'especialització.   
2. Els professors Emèrits no podran exercir cap càrrec acadèmic.   
3. El nombre de professors Emèrits no podrà excedir el dos per cent de la plantilla docent de la Universitat.   
Secció 6.ª  
Dels Investigadors  
Article 140  
1. Tret de les excepcions previstes per la Llei, tot el professorat de la Universitat tindrà la condició d'investigador, hi assistirà el dret i hi incumbirà el deure de realitzar activitats d'aquest caràcter.   
2. Els professors Associats només assumiran aquest tipus de responsabilitats si expressament són habilitats per a això.   
Article 141  
Prèvia proposta del Director d'un equip d'investigació i per a un projecte específic, amb finançació extraordinària i mentre durarà aquest, es podran contractar investigadors, ajudants d'investigació i personal col·laborador, que en cap cas adquirirà per això cap vinculació estable amb la Universitat.   
Article 142  
La Junta de Govern, previ informe de la Comissió d?Investigació i de la Comissió d'Ordenació Acadèmica i de Professorat, podrà rellevar totalment o parcial de funcions docents realitzades fora del cicle d'ensenyaments del doctorat, per un termini no superior a un any, aquells professors que al·leguen raons justificades d'investigació. Es perceptiu l'informe favorable del Departament al qual pertanyen aquests professors, el qual haurà d'assumir expressament la càrrega docent que originarà l'absència d'aquests. Passat el termini esmentat, caldrà informar a la Comissió d?Investigació, sobre el resultat dels treballs realitzats.   
Article 143  
1. La Universitat d'Alacant podrà comptar entre el seu personal amb Becaris d?Investigació, i correspondrà a la Junta de Govern determinar els becaris a qui cal donar tal consideració, i valorar la pertinència dels criteris seguits per a la secció d'aquests.   
2. Els becaris d'investigació estaran adscrits a un Departament i tindran els drets i deures assumits amb ocasió de l'obtenció de la beca, i se'ls considerarà en tal cas equiparats, exclusivament a efecte de representació i participació en els òrgans universitaris, als ajudants.   
Secció 6.ª  
Del Règim Jurídic i Acadèmic del Professorat  
Article 144  
1. Totes les atribucions que la legislació de funcionaris reconeix a l'Administració de l'Estat sobre el propi personal, seran exercides pels òrgans competents de la Universitat en relació amb el professorat universitari.   
2. De la disposició anterior estan exceptuades:   
a) Les competències normatives que reconeixen a l'Administració de l'Estat i a la Comunitat Autònoma els articles quaranta-quatre, punt un, quaranta-cinc, punt un i quaranta-sis, punt un de la Llei Orgànica de Reforma Universitària.   
b) La fixació de la quantia de les retribucions, per tal d'assegurar-ne la uniformitat, segons que estableix l'article quaranta-sis, punt un de la Llei Orgànica de Reforma Universitària.   
c) La gestió per l'Administració de l'Estat i, si s'escau, per la Comunitat Autònoma, del regim de drets passius i de Seguretat Social.   
Article 145  
1. Els funcionaris dels Cossos docents universitaris estaran en servei actiu quan, en virtut de nomenament legal, ocupen una plaça de la plantilla de la Universitat.   
2. Les situacions d?excedència voluntària i de prestació de serveis especials previstes en la legislació general de funcionaris seran d'igual aplicació als docents universitaris.   
3. La reincorporació a la plaça en la Universitat del professor que haurà estat prestant serveis especials, s'haurà de produir en el termini màxim d'un mes a comptar des de la data en què cessa la circumstància que justificà aquella situació i, si no es produïa aquesta reincorporació, passarà a la situació d?excedència voluntària.   
4. Als professors excedents que sol·liciten de reingressar al servei actiu, no se'ls computarà, a cap efecte, el temps que han estat en situació d?excedència, però si el dels serveis prestats en actiu amb anterioritat, a efectes de triennis i drets passius.   
Article 146  
1. A més dels permisos i llicències a què tenen dret els funcionaris d'acord amb la legislació vigent, els professors en podran obtenir altres per estudis en un termini inicial no superior a un any, però prorrogable per períodes d'igual duració.   
2. Les llicències a què es refereix el paràgraf anterior s?atorgaran només per a realitzar activitats docents o investigadores vinculades amb una Universitat, Institució o Centre, nacional o estranger.   
3. La concessió pel Rector d'una llicència per a estudis exigirà:   
a) El document de la Institució on han de realitzar-se els estudis acreditatiu de l'acceptació del sol·licitant.   
b) La presentació d'un pla de treball, amb l'informe favorable de la Comissió d?Investigació.   
c) L'informe del Departament on el sol·licitant presta els seus serveis relatiu a la suplència en l'exercici d'aquests durant el període d'absència del sol·licitant.   
4. Si la duració de les llicències per estudis és inferior a tres mesos, es podrà reconèixer al professor autoritzat la totalitat de les retribucions que ràbia; si són de duració inferior a un any, se li podrà reconèixer fins el vuitanta per cent de les retribucions totals. Els permisos que abasaten períodes successius superiors a un any o els que, sumat els ja obtinguts durant els cinc darrers anys, superen aquest periodo, no obtindran el reconeixement de cap retribució. Per a aquest darrer còmput no es podran tenir en compte els permisos que no hagen excedit els dos mesos.   
5. En la concessió de permisos o llicències per estudis es fixarà amb precisió el temps de duració del treball a realitzar, retribucions a cobrar i altres condicions de fruiment.   
Article 147  
1. Els Catedràtics i Professors Titulars d'Universitat i els Catedràtics i Professors Titulars doctors d'Escoles Universitàries tenen l'obligació d'impartir ensenyaments teòrics i pràctics, en algun dels tres cicles d?ensenyament universitari.   
També podran impartir cursos d?especialització.   
2. Els Professors Titulars d'Escoles Universitàries tenen l'obligació d'impartir ensenyaments teòrics i pràctics en qualsevol Centre de la Universitat, en la matèria de la seua àrea de coneixement, que s'imparteixen en els tres primers cursos de l'ensenyament Universitari.   
Article 148  
1. Les obligacions docents i de permanència del professorat seran les següents:   
a) El temps de dedicació a la docència per als professors amb règim de dedicació a temps complet serà, setmanalment, de vuit hores lectives i de sis hores de tutoria o assistència a l'alumnat. Per als professors amb règim de dedicació a temps parcial serà setmanalment de quatre hores lectives y de quatre hores de tutoria o assistència a l'alumnat.   
b) El temps de les hores lectives d'ambdós règims de dedicació es repartirà, d'acord amb les necessitats de cada Centre i Departament, entre classes teòriques, pràctiques i seminaris. A aquests efectes, durant el mes de setembre de cada any, la Junta de Centre aprovarà el quadre horari amb la distribució procedent.   
c) Siguen els que siguen els compromisos contrets pels professors, el còmput del temps de dedicació a la docència es podrà fer per períodes anuals.   
2. La jornada laboral dels professors amb règim de dedicació a temps complet serà la que es fixa a aquest efecte per els funcionaris de l'Administració de l'Estat amb dedicació exclusiva i la de professors amb règim de dedicació a temps parcial serà la meitat de l'anterior. Sense perjudici del necessari compliment, dins de la jornada laboral, de les obligacions mínimes de docència i tutoria i amb el límit de que almenys un terç de la jornada ha de restar reservado a tasques d'investigació, els professors podran desplegar durant el temps de permanència d?altres activitats relacionades amb el treball de Comissions de la Universitat, així com col·laborar amb l'alumnat en l?organització d'activitats acadèmiques de caràcter complementari o d'altres equivalents que aprova la Junta de Govern.   
3. El Rector de la Universitat resta exempt de l'obligació de docència i tutoria. L'exercici dels càrrecs de Vice-rector, Secretari General, Degà o Director de Centre, comportarà una reducció a la meitat de les obligacions docents i de tutoria, i els de Directors de Departament i d'Institut Universitari, Vice-degà o Subdirector i Secretari de Centre, d'un terç d'aquestes.   
4. Queden incloses entre les obligacions docent del professorat les corresponents a les activitats d'extenció universitària.   
Article 149  
Els professors sol·licitaran el règim de dedicació a què desitgen d'acollir-se i la Universitat concedirà el règim sol·licitat en la mesura que les necessitats del servei ho permeta d'acord amb les pròpies disponibilitats pressupostàries. No es podran autoritzar canvis en el règim de dedicació fins a la terminació de cada curs acadèmic, llevant de les necessitats peremptòries del servei.   
CAPITOL II  
Dels Alumnes  
Article 150  
Tenen la condició d'alumnes de la Universitat d'Alacant els qui es troben matriculats en qualsevol dels seus Centres docents per tal de cursar-hi estudis.   
Article 151  
L'estudi és un dret i un deure dels alumnes universitaris. Com a dret es concreta en els següents:   
a) Dret a rebre un adequat ensenyament científic i a participar activament i critica en les tasques docents, així com en la programació i ordenació d'aquestes a través dels canals establerts en aquest Estatut.   
b) Dret a participar en el control de la qualitat dels ensenyaments i de la labor docent del professorat, a través dels canals establerts en aquest Estatut.   
c) Dret a una valoració objectiva del rendiment acadèmic i a exercir els mitjans d'impugnació corresponents contra qualsevol actuació injustificada o arbitrària. Reglamentàriament s'establirà el procediment a seguir per a fer efectiu aquest dret.   
d) Dret a fruir de les ajudes econòmiques i assistencials establertes en aquest Estatut i previstes per la llei.   
Article 152  
Ningú no estarà exclòs de la Universitat d'Alacant per raons econòmiques. Per a fer efectiu aquest dret, la Universitat d'Alacant, sense perjudici de l'acció de l'Estat i de la Comunitat Autònoma en aquest camp, establirà per tots els mitjans de què disposa una política d'ajuda econòmica a l'estudi, dirigida preferentment als estudiants de menor capacitat econòmica personal o familiar. D'igual manera proporcionarà als estudiants una sèrie de serveis assistencials que faciliten l'adquisició de determinats bens o la utilització de serveis en condicions més favorables que les existents per a d'altres adquirients o usuaris.   
Article 153  
La Universitat d'Alacant disposarà d'un servei d'informació i assessorament de l'estudiant, que li permeta d'informar-se de l'organització, contingut i exigències dels diversos estudis universitaris i procediments d'ingrés, així com de l'orientació i eixides professionals d'aquests estudis.   
Article 154  
La Universitat d'Alacant prestarà especial atenció a aquells estudiants que es troben complint els Servei Militar o Servei Civil alternatiu, si s'escau, facilitant-los las continuació o terminació dels seus estudis, de manera que aquests no experimenten interrupcions ni es vegen perjudicats.   
Article 155  
Els estudiants de la Universitat d'Alacant, com a tals, posseeixen els drets següents:   
a) A la promoció i realització d'activitats culturals, esportives i recreatives, com a complement al desplegament de la seua formació universitària. La Universitat d'Alacant farà constat econòmicament i material al desplegament d'aquestes activitats.   
b) A utilitzar els elements materials destinats a fins docents i d'investigació, així com els altres elements, locals i instal·lacions universitàries, de manera adequada i d'acord amb les normes que en regulen l'ús.   
c) A la protecció de la Seguretat Social en els termes i condicions que s'establesquen en les disposicions legals que la regulen.   
d) A participar activament i democràtica en el govern i gestió de la Universitat d'Alacant en la forma prevista en aquest Estatut i les disposicions reglamentàries que el descabdellen.   
Article 156  
1. La Universitat d'Alacant garanteix als alumnes, com a membres de la seua comunitat l'exercici ple i lliure de tots els drets i llibertats polítiques i sindicals, constitucionalment reconegudes, dins l'àmbit universitari.   
2. El Consell d'Alumnes és l?òrgan col·legiat dels representants estudiantils. Estarà compost pels alumnes claustrals i els representants en les Juntes de Centre.   
Article 157  
Els alumnes de la Universitat d'Alacant tindran els deures següents:   
a) Complir les tasques d'estudi i investigació que els corresponen com a universitaris.  
b) Cooperar amb la resta dels membres de la Comunitat Universitària en la consecució dels objectius de la Universitat.   
c) Observar la disciplina acadèmica i cooperar al desplegament de la vida universitària.   
CAPITOL III  
Del Personal d'Administració i Serveis  
Disposicions Generals  
Article 158  
El Personal d'Administració i Serveis, tant el sotmès al Dret Administratiu com el subjecte al Dret Laboral, constitueixen el col·lectiu de la Comunitat Universitària que assumeix les funcions de gestió i administració, així com la prestació de serveis tècnics, conduents a una millor prestació del servei públic que la Universitat té assignat.   
Article 159  
El personal d'administració i serveis es regirà per les lleis que regulen l?autonomia universitària, per la legislació de funcionaris, o per l'Estatut dels Treballadors i convenis col·lectius corresponents, segons l?índole de la seua relació professional, per les disposicions que en matèria de funció pública dicta la Comunitat Autònoma Valenciana, per aquest Estatut i altres normes reglamentàries que el desplegaren.   
En l'exercici de les seues funcions, dependrà orgànicament del Rector, i per delegació d'aquest, del Gerent i, funcionament, del responsable del Servei al qual estarà adscrit.   
Article 160  
Són drets del personal d?administració i serveis, a més dels reconeguts per la llei, els següents:   
a) Participar en els òrgans de govern de la Universitat i en les Comissions existents en la forma que estatutàriament i reglamentàriament s'establirà.   
b) L'exercici de l'activitat sindical.   
c) Establir amb la Universitat, a través dels seus comitès de representants, les condicions de treball.   
d) Utilitzar les instal·lacions i serveis universitaris.   
e) Perfeccionar-se i proporcionar-se en la seua activitat professional.   
Article 161  
En la plantilla orgànica del personal d'administració i serveis de la Universitat, figuraran relacionats els llocs de treball existents, amb la denominació i caracteristiques essencials, les retribucions complementàries que els corresponen i els requisits per al seu exercici.   
Secció 1.ª  
De les categories del Personal d'Administració i Serveis  
Article 162  
Funcionalment el personal d'administració i serveis s'agrupa de la manera següent:   
a) Personal d'Administració  
b) Personal Subaltern  
c) Personal de Serveis i Manteniment  
d) Personal Tècnic i Especialista  
Article 163  
Correspon al personal d'Administració la gestió i desplegament de l'activitat econòmica i administrativa de la Universitat d'Alacant.   
Article 164  
Les escales del personal d'Administració propi de la Universitat d'Alacant s'estructuren d'acord amb els nivells de titulació exigits per a l'ingrés en aquestes, i seran les següents:   
a) Escala Tècnica.   
Hi correspon l'exercici de funcions directives. Per a l'accés a aquesta escala cal el titllo de Llicenciat, Enginyer o Arquitecte.   
b) Escala de Gestió.   
Hi correspon desplegar funcions de col·laboració i suport a les de l'Escala Tècnica. Per a l'accés a aquesta es requerirà posseir la titulació de Diplomat Universitari, Enginyer o Arquitecte Tècnic o Formació Professional de Tercer Grau.   
c) Escala Administrativa.   
Hi correspon funcions d'execució. Per a l'accés a aquesta cal el títol de Batxillerat o Formació Professional de Segon Grau.   
d) Escala Auxiliar.   
Hi correspon funcions de suport assistencial en matèria administrativa. Per a l'accés a aquesta es requerirà el certificat de Gradual Escolar o de Formació Professional de Primer Grau.   
El Consell Social, a proposta de la Junta de Govern i previ informe del Comitè de Representants dels personal d'administració i serveis podrà crear d'altres escales que considere necessàries o extingir alguna de les existents.   
Article 166  
Correspon al Personal Subaltern la vigilància interna dels edificis, oficines i serveis, custòdia d'aparells, llibres i documents, servei d'aules i de reprografia, telèfon, porteria, repartiment de correspondència i altres tasques relacionades amb el funcionament dels serveis docents i no docents. Per a l'accés a aquesta escala cal el certificat d'escolaritat.   
Article 167  
El Personal de serveis està constituït per aquelles persones contractades per a cobrir els serveis de manteniment de la Universitat. Es contracta amb caràcter permanent per a prestar serveis auxiliars en tallers, laboratoris, centraletes de telèfons, i altres semblants, així com per a la realització de funcions relacionades amb oficis diversos com són ara fusteria, electricitat, obra, fontaneria i qualsevol altra activitat relacionada amb el manteniment de les instal·lacions. El Personal de Serveis es regirà per la legislació laboral vigent.   
Article 168  
1. El Personal Tècnic i Especialista està integrat per aquelles persones que posseeixen una determinada titulació o concreta especialització professional per a l'exercici de les seues funcions.   
2. Les escales i categories del personal Tècnic i Especialista en règim laboral s'establiran mitjançant els seus respectius col·lectius.   
Els funcionaris adscrits al Servei d'Informació Bibliogràfica i Documental previst en l'article cent-noranta-vuit del present Estatut s'integren en les escales següents:  
a) Tècnics superiors: Arxivers, Bibliotecaris i Documentalistes.  
b) Tècnics mitjans: Ajudants d'Arxius, Biblioteques i Centes de Documentació.  
Article 169  
La Universitat d'Alacant elaborarà un Reglament específic que regularà el règim jurídic del personal d?administració i serveis, en tot allò que no està previst en aquests Estatuts, i establirà el procediment adequat per a assegurar la provisió immediata de les vacants que es produesquen, així com el seu perfeccionament i promoció professional.   
Secció 2.ª  
De l'Organització del Personal d'Administració i Serveis  
Article 170  
L'Organització del Personal d'Administració i Serveis s'estructurarà en Serveis, Seccions i Negociats.   
Article 171  
1. El Servei és la Unitat a què correspon l'exercici d'un conjunt de competències de naturalesa homogènia. Consta de dos o més Seccions, i al front d'aquestes hi haurà un funcionari de l'Escala Tècnica de Gestió.   
2. La Secció és la Unitat funcional la competència de la qual comprèn un sector de funcions corresponent al Servei on s?integra. Agruparà dos o més negociats, i al front d'aquestes hi haurà un funcionari de les escales Tècnica o de Gestió.  
3. El Negociat és la Unitat administrativa inferior encarregada de tramitar assumptes d?índole semblant dins de la Secció on s'integra. Al front d'aquests hi haurà un funcionari de les escales de Gestió o Administrativa. Tindran els grups necessaris per al desplegament de les pròpies funcions.   
Article 172  
Als efectes administratius, en els Serveis Generals de la Universitat hi haurà les unitats següents: Serveis de Gestió de Personal, Servei d'Assumptes Econòmics i Serveis d'Assumptes Generals i Alumnat.   
Als mateixos efectes, les Secretaries de les Facultats i Escoles tindran la consideració de Secció.   
Article 173  
La designació per a ocupar la direcció dels diversos Serveis, Seccions i Negociats es realitzarà per concurs intern de mèrits en les condicions previstes en les lleis vigents i en el present Estatut, entre funcionaris de carrera que presten serveis en la Universitat i que pertanyen a les escales assenyalades anteriorment.  
Secció 3.ª  
Dels Organs de Representació del Personal d'Administració i Serveis  
Article 174  
1. L'òrgan suprem del personal d'administració i serveis de la Universitat d'Alacant es la Assemblea, integrada per tots els membres del col·lectiu i presidida pel President del Comitè de Representants.   
La Assemblea es reunirà preceptivament una volta a l'any, i de manera extraordinària:   
a) Quan ho estime oportú el Comitè de Representants.  
b) A petició d'un quint de membres del col·lectiu.  
c) En cas de revocació o cessament del Comitè de Representants  
2. El Comitè de Representants del personal d'administració i serveis de la Universitat d'Alacant és l'ôrgan representatiu d'aquest col·lectiu. Aquesta representació s?entén sense menyscabament de la que legalment i en l'àmbit de la pròpia competència correspon al Comitè d'Empresa.   
3. Correspon al Comitè de Representants:   
a) Emetre informe amb caràcter previ a l'execució de les qüestions següents:   
-reestructuracions de plantilles.   
-reduccions de jornada.   
-sobre equipament i instal·lacions directament relacionades amb les tasques pròpies del personal d'administració i serveis.   
-plans de formació.   
-implantació o revisió de sistemes d'organització i controldel treball.   
-establiment de sistemes d?incentius i valoració de llocs de treball.   
b) Ser informat de totes les sancions imposades.   
c) Conèixer, almenys trimestralment, l?índex d'absentisme i causes d'aquest, els accidents de treball i malalties professionals amb les seues conseqüències, els estudis periòdics o especials del medi ambient laboral i els mecanismes de prevenció que s'utilitzen.   
d) Exercir una labor de vigilància en el compliment de les normes vigents, formulant, si s'escau, les accions legals oportunes davant la Universitat d'Alacant, i els organismes i tribunals competents.   
e) Participar en la gestió d'obres socials establertes en la Universitat en benefici del personal- d'administració i serveis o dels seus familiars.   
f) Informar els seus representants en tots els temes i qüestions que directament o indirecta tinguen o puguen tenir repercussió en les relacions laborals.   
g) Conèixer i informar sobre assumptes relacionats amb la política universitària en matèria de personal d'administració i serveis, tals com formar part dels tribunals que resolguen els concursos de mèrits.   
h) Conèixer i informar sobre l'assignació de complements de producció o específics.   
4. Aquest Comitè estarà integrat per:   
-dos representants de cada Centre.   
-tres representants dels Serveis Centrals.   
-un representant dels Instituts Universitaris existents.   
-un representant del Comitè de Empresa.   
5. La designació de representants es realitzarà mitjançant elecció per i d'entre els membres del personal d'administració serveis del lloc on el representant presta els seus serveis.   
6. El Comitè de Representants podrà ser revocat per la majoria absoluta de l'Assemblea. La renovació del Comitè es realitzarà cada dos anys.   
7. Els representants del personal d'administració i serveis tindran els següents drets en l'exercici de les seues funcions:   
a) La utilització de les hores que la legislació vigent o, si s'escau el Reglament de règim intern d'aquest personal, determinen per a la realització de les seues funcions de representació.   
b) No podran ser sancionats, separats del servei ni sotmesos a expedient disciplinari durant el seu mandat, ni dins de l'any següent a l'expiració d'aquest, sempre que la sanció, separació del servei o incoació d'expedient es basen en l'exercici de la seua representació.   
c) Disposar de locals i mitjans necessaris en el compliment de les pròpies funcions.   
Article 175  
El Comitè de Representants elegirà d'entre els seus membres un President i un Secretari, i elaborarà un Reglament de Règim interior que sotmetrà a la aprovació de la Junta de Govern, previ informe favorable de l'Assemblea del personal d'administració i serveis.   
Secció 4.ª  
De les Normes Bàsiques de Regulació del Procediment de Selecció i Promoció del Personal d'Administració i Serveis  
Article 176  
1. La Universitat seleccionarà el personal d'administració i serveis d'acord amb els principis constitucionals d'igualtat, mèrit, capacitat i publicitat.   
2. Els procediments de selecció atendran especialment la relació entre el tipus de proves que cal superar i les tasques que s'han d'acomplir, incloent-hi les proves practiques que siguen procedents.   
Article 177  
1. La Universitat podrà optar, als efectes de selecció del propi personal, entre el sistemas de concurs, oposició i concurs-oposició.   
2. Les places vacants es podran cobrir fins a un cinquanta per cent per concurs-oposició reservat a funcionaris d'escales inferiors, de la Universitat, que reunesquen els requisits de titulació exigida, i al personal laboral o contractat administratiu que, reunint aquests requisits de titulació, es trobe realitzant funcions d'igual naturalesa que les vacants a cobrir.   
3. El restant cinquanta per cent i les places no cobertes segons que estableix l'apartat anterior es proveiran mitjançant concurs públic de trasllat, entre el personal d'administració i serveis d'altres Universitats i funcionaris de les Administracions Públiques.   
4. Les vacants no cobertes pels sistemes anteriors se sotmetran a oferta pública d'ocupació.   
5. No obstant el que s'ha previst als apartats anteriors, les places vacants i de nova creació, una volta assignades al servei corresponent, seran provistes per concurs de trasllat entre el personal de la Universitat de la categoria de la vacant o plaça, abans de qualsevol altre concurs o prova de selecció que es puga establir per a la provisió d'aquelles.   
Article 178  
1. Tret de disposició legal en contrari, les proves de selecció seran convocades per la Universitat d'Alacant i seran judicades per un Tribunal nomenat i presidit pel Rector o persona en qui delegue.   
2. Seran membres d'aquest Tribunal, el Gerent o Vice-gerent en qui delegue i tres vocal s, dels quals almenys un pertanyerà al personal d'administració i serveis d'escala superior o, si no n'hi ha, igual al de la plaça vacant.   
Article 179  
1. La Junta de Govern, als efectes de la convocatòria de les proves de selecció, fixarà i publicarà les bases, el temari i el barem de puntuació a què hauran d'ajustar-se i que, en tot cas, hauran de contenir, com a mínim., una tercera part de temes d'Administració Universitària, tret d'aquelles proves que regulen l'accés a places de naturalesa no administrativa.   
2. Les bases, el temari i el barem seran elaborats per una Comissió composta per cinc membres, de la qual formaran part el Gerent i un membre del personal d'administració i serveis, nomenats pel Rector a proposta de la Junta de Govern.   
Article 180  
La Universitat facilitarà la formació, perfeccionament i promoció professional del personal d'administració i serveis mitjançant l'organització anual de cursos, a proposta del Comitè de Representants i aprovats per la Junta de Govern. Igualment la Universitat d'Alacant oferirà facilitats per a la participació d'aquest personal en cursos realitzats per altres organismes estades en centres especialitzats i qualsevol altra activitat conduent al perfeccionament professional d'aquest personal.   
CAPITOL IV  
Del Règim Disciplinari  
Article 181  
1. Les responsabilitats en què poden incórrer els membres de la Comunitat Universitària es regiran per un Reglament de Règim Disciplinari que haurà de ser elaborat i aprovat pel Claustre General Universitari, sense perjudici d?allò que en aquest sentit estableix la legislació vigent.   
2. El Reglament de règim disciplinari contindrà:   
a) L'enumeració, definició i classificació de les faltes.   
b) L'enumeració de les sancions que correspon a cadascuna de les faltes   
c) La regulació del procediment disciplinari.   
Article 182  
Les decisions relatives al règim disciplinari i de garanties dels alumnes, així com del Professorat i del personal d'administració i serveis, correspon al Rector de la Universitat, tret de la separació del servei que haurà de ser acordada per l?òrgan competent segons la legislació vigent, a proposta del Consell d'Universitats.   
Article 183  
1. Els qui incompliran les obligacions establertes en el present Estatut així com les seues disposicions complementaries, de manera intencionada o per negligència seran objecte de sanció disciplinaria, sense perjudici de les sancions civils o penals que els pogueren correspondre.   
2. Inicial un procés penal, el corresponent procés disciplinari restarà suspès fins que no es produesca la resolució judicial corresponent, si no és que s'hi oposen circumstàncies excepcionals de caràcter particular.   
Article 184  
Quan el bon funcionament de la Universitat ho demane així, el Degà o Director o, si s'escau, el Gerent de la Universitat, podrà sol·licitar al Rector l'adopció de mesures cautelars sobre la persona que es troba subjecta a expedient disciplinari.   
Article 185  
1. Es constituirà una Comissió Disciplinaria la funció de la qual serà la de col·laborar en les tasques d?instrucció de tots els expedients disciplinaris.  
2. Els membres de la Comissió Disciplinaria seran nomenats pel Rector a proposta de la Junta de Govern, i hi estaran representats els professors, estudiants i personal d'administració i serveis.   
3. L'Instructor i el Secretari dels expedients disciplinaris seran nomenats pel Rector a proposta de la Comissió de Disciplina.   
4. La Comissió de Disciplina podrà demanar tots els informes que considere necessaris de qualsevol membre de la Comunitat Universitària.   
5. Tots els membres de la Comunitat Universitària estan obligats a col.laborar amb la Comissió de Disciplina.   
Article 186  
1. Tota denuncia contra un membre de la Comunitat Universitària serà dirigida al Degà o Director del Centre al qual pertany aquest membre, llevat que es tracte de personal efecte a l'administració i serveis generals, en el qual cas es formularà davant el Gerent de la Universitat o d'actes en què estiga implicada una autoritat acadèmica o universitària, en el qual cas es plantejarà davant del Rector de la Universitat.   
2. L'aplicació de qualsevol sanció s'haurà d?adequar a la naturalesa i gravetat de la falta, sense que les funcions puguen ser acumulatives i devent ser notificades o expressament a l?interessat ensems que se l'informa de la via procedimental que pot exercitar en la defensa dels seus drets.   
3. Contra qualsevol de les decisions adoptades en virtut del present capítol es podrà interposar els recursos establerts en l'article noranta-un del present Estatut.   
TITOL CINQUE  
Dels Serveis d'Assistència i Extensió Universitària  
Disposicions Generals  
Article 187  
L?extensió de la vida acadèmica, en el marc de la seua autonomia, requereix el foment de les institucions i serveis que garantitzen la fluïdesa, la renovació i el major abast de l'activitat universitària.   
Article 188  
Sense menyscabament d'altres centres o serveis que algun dia seran reclamats a instàncies del propi desplegament universitari i social, en el moment de l'aprovació d'aquest Estatut es garanteix el règim dels següents:   
1. Col·legis Majors.   
2. Secretariat Coordinador de Cursos Especials, Biblioteques, Centres de Càlcul, Documentació i Informació.   
3. Servei d'Informació Bibliogràfica i Documental, Secretariat i Publicacions, Secretariat de Cooperació i Intercambis Científics, Secretariat d'Activitats Culturals, Secretariat de Normalització Lingüística, Secretariat d'Esports Cursos d'Estiu i Cursos Especialitzats.   
4. Beques, bossa de treball, bossa de viatges, oficina d'informació a l'alumne, menjador, bar, guarderies i transports.   
CAPITOL I  
Dels Diversos Serveis  
Article 189  
1. Els òrgans de direcció i normes de funcionament intern dels Serveis d?Extensió Universitària s'establiran per via reglamentària.   
2. Els Reglaments a què es refereix l'apartat anterior, i el funcionament general dels Serveis, s'ajustarà a allò que disposen amb caràcter general els articles següents.   
Secció 1.ª  
Dels Col·legis Majors  
Article 190  
Els Col·legis Majors són òrgans residencial s que tenen com a finalitat específica, de participar amb els altres Centres Universitaris en la formació cultural, esportiva i científica dels qui resideixen, projectant-ne l'activitat al servei de la Comunitat Universitària.   
Article 191  
1. La Universitat podrà crear Col·legis Majors amb la col·laboració d'institucions o associacions privades nacionals o estrangeres o sense.   
2. Quan ho faça en col·laboració, l'Entitat promotora i la Universitat elaboraran l?oportú conveni de creació que serà aprovat per la Junta de Govern.   
Article 192  
Els Col·legis Majors restaran integrats en la Universitat i hi agruparan tots els membres de la Comunitat Universitària que hi resideixen.   
Article 193  
1. L'accés als Col·legis Majors atendrà primordialment als criteris de residència, expedient acadèmic i recursos econòmics.   
2. Els Organs de Govern fomentaran la creació de beques, préstecs i subvencions per part de persones físiques i jurídiques. Amb aquesta finalitat, la Universitat hi destinarà en la mesura de les seues possibilitats una partida del seu Pressupost.  
Article 194  
1. Al front de cada Col·legi Major hi haurà un Director que tindrà autoritat delegada del Rector per al govern del Col·legi.   
2. El Director assumirà la responsabilitat directa de les activitats i funcionament del Col·legi Major. Serà nomenat pel Rector d'entre els membres de la Comunitat Universitària, a proposta, si s'escau, de l'Entitat col·laboradora, previ informe favorable de la Junta de Govern.   
3. El càrrec de Director serà incompatible amb l'exercici de qualsevol altre càrrec de govern de caràcter unipersonal.   
Article 195  
1. La Universitat constituirà un Consell de Col·legis Majors, integrats pels membres següents:   
a) Els Directors dels Col·legis Majors.   
b) Dos Professors, un almenys resident, per Col·legi, nomenats pel Rector, a proposta de la Junta de Govern.   
c) Tres alumnes residents per cada Col·legi.   
d) Un membre del personal d'administració i serveis per Col·legi d'entre els qui hi presten els seus serveis.   
2. El Consell serà presidit pel Vice-rector d?Extensió Universitària, com a representant del Rector, el qual convocarà i presidirà les reunions.   
3. El Consell de Col·legis Majors tindrà al seu càrrec també els assumptes referents a Residències Universitàries, i elevarà a la Junta de Govern informes periòdics sobre el funcionament d'aquestes.   
4. El Consell de Col·legis Majors elaborarà el seu propi Reglament de Règim Intern, que elevarà la Junta de Govern per a l'aprovació.   
Article 196  
Cada Col·legi elaborarà el seu propi Reglament de Règim Intern que elevarà al Consell de Col·legis Majors per a l'aprovació.   
Secció 2ª.  
Del Secretariat Coordinador de Cursos Especials  
Article 197  
1. El Secretariat Coordinador de Cursos Especials tindrà com a finalitat de fomentar i coordinar la programació i realització de Congressos, Simpòsiums, Cursos, Cicles i Seminaris d'especialització professional, d'actualització, de caràcter nacional o internacional, propis de la Universitat, dels seus Departaments i Centres o de Convenis amb entitats públiques o privades.  
2. El Secretariat dependrà del Vice-rectorat d?Extensió Universitària, que proposarà al Rector el nomenament del seu Director, d'entre els professors de la Universitat d'Alacant.   
3. El Secretariat serà assessorat per una Comissió de Representants de Departaments, i es regirà per un Reglament aprovat per la Junta de Govern.   
Secció 3.ª  
Del Servei d'Informació Bibliogràfica i Documental  
Article 198  
El Servei d'Informació Bibliogràfica i Documental de la Universitat d'Alacant és la unitat funcional en què es coordinen tots els fons bibliogràfics, documentals i audiovisuals, propietat de la Universitat o que s'hi despositen, qualsevol que en siga la procedència i ubicació per tal de respondre a les necessitats de la docència, la investigació i la formació de la Comunitat Universitària i de la Societat.   
Els seus objectius són la modernització dels sistemes de registre i consulta, garantir la col·laboració entre les biblioteques del Centre i els Departaments, flexibilizar l'accés i ús dels fons, publicar regularment Butlletins de noves adquisicions.   
La Universitat dotarà les pròpies biblioteques amb els personal suficient per al bon funcionament d?aquestes.   
En necessària relació amb els serveis bibliotecaris, la Universitat d'Alacant haurà de comptar amb un Centre de Documentació en el qual, a més de la connexió amb altres centres de dades, se centralitza la informatització dels fons bibliogràfics. Si aquest centre de documentació és de creació extrauniversitaria, la Universitat formalitzarà un conveni perquè en puga fruir.   
Article 199  
Són funcions del Servei d'Informació Bibliogràfica i Documental:   
a) Atendre a la conservació i difusió dels fons bibliogràfics i documental s propis de la Universitat d'Alacant.   
b) Posar a l'abast de la Comunitat Universitària la informació produïda per altres biblioteques, bases de dades y centres d'investigació, situades fora de la Universitat d'Alacant.   
c) Donar suport i participar activament en l'estudi, la docència i la investigació i altres activitats orientades a la formació científica de la comunitat.   
Article 200  
1. El Servei d'Informació Bibliogràfica i Documental dependrà del Vice-rectorat d?Investigació el qual proposarà a la Junta de Govern el nomenament de Director d'aquest.   
2. La Comissió d?Investigació, oïts els diversos Centres i el personal tècnic del Servei d'Informació Bibliogràfica i Documental elaborarà el Reglament pel qual s'ha de regir aquest Servei, que serà aprovat per la Junta de Govern.  
Secció 4.ª  
Del Secretariat de Publicacions  
Article 201  
1. Són objectius del Secretariat de Publicacions: promoure la difusió nacional i internacional de les investigacions publicades en la Universitat d'Alacant, vetlar pel domini dels criteris de qualitat sobre els de quantitat, garantir unes possibilitats de participació equitativa en el servei de publicacions per a tots els Centres Universitaris.   
2. Són actuacions del Secretariat, d'acord amb els criteris assenyalats:   
a) el foment dels acords de coedició amb altres entitats editorials públiques o privades.   
b) la regulació de les revistes científiques de la Universitat.   
c) la modernització dels sistemes de reproducció, accelerant la publicació reprogràfica i introduint-hi gradualment la modalitat de microedició.   
d) la publicació d'un Butlletí Informatiu.   
Secció 5.ª  
Del Secretariat d'Activitats Culturals  
Article 202  
1. El Secretariat d'Activitats Culturals té com a finalitat la promoció i difusió de l'activitat cultural generada en la Universitat d'Alacant, organitzada per la institució universitària o en col·laboració amb organismes públics o privats.   
2. El Secretariat d'Activitats Culturals estarà constituït per un Director del Secretariat i per una Comissió d'Activitats Culturals en la qual s'integraran representants del professorat, personal d'administració i serveis, i alumnat. La tasca de la Comissió serà promoure l'activitat cultural pròpia de la Universitat, assessorant el Vice-rectorat d'Alumnat i Extensió Universitària, i coordinant l'activitat cultural pròpia de les Facultats i Escoles.  
Secció 6.ª  
Del Secretariat de Normalització Lingüística  
Article 203  
1. El Secretariat de Normalització Lingüística té com a objectiu respondre a les necessitats de la Comunitat Universitària en tot allò que es relaciona amb la consolidació de l'ús normalitzat del valencià, en aplicació dels preceptes de la Constitució Espanyola, Estatut d'Autonomia de la Comunitat Valenciana, Llei d'Us i Ensenyament del Valencià i normes que la desplegaren.   
2. El Secretariat estarà constituït per un Director i una Comissió General de Normalització Lingüística en què s'integraran representants del professorat, alumnat i personal d'administració i serveis a la qual correspon de coordinar, dinamitzar i promoure el procés normalitzador en l'àmbit de la Universitat d'Alacant.   
3. També es constituirà un Servei Tècnic General de Normalització Lingüística per a les tasques de traducció i correcció així com, si s'escau, Comissions de Normalització de Centre.   
Secció 7.ª  
Del Secretariat d'Esports  
Article 204  
1. La finalitat d'aquest Secretariat és la de promoure i difondre l'activitat esportiva a la Universitat d'Alacant, organitzada per la mateixa institució universitària o bé en col·laboració amb organismes públics o privats.   
2. Integren el Secretariat d'Esports, el Director de la Comissió d'Esports en la qual s'integraran representants del professorat, de l'alumnat i del personal d'administració i serveis.   
3. La tasca de la Comissió serà de promoure l'activitat esportiva de la Universitat, assessorant el Vice-rectorat d'Extensió Universitària i Alumnat, i coordinant l'activitat esportiva pròpia de les Facultats i Escoles.   
TITOL SISE  
Del Règim Econòmic i Financier  
CAPITOL I  
Del Patrimoni  
Article 205  
1. El patrimoni de la Universitat d'Alacant serà únic, amb independència de l'adscripció dels seus béns als diversos Centres.   
2. El patrimoni de la Universitat d'Alacant està constituït pel conjunt dels seus béns, drets i títols, així com per qualssevol altres que li puguen pertànyer.   
3. La Universitat d'Alacant assumeix la titularitat dels béns de domini públic afectats al compliment dels seus fins i funcions i de tots aquells que poden ser destinats en el futur als mateixos fins i funcions, per l'Estat, la Comunitat Autònoma o les Corporacions Locals o Provincials, així com per altres entitats públiques o privades.  
Article 206  
La contractació d'obres, serveis i subministraments s?efectuarà d'acord amb la legislació vigent.   
CAPITOL II  
De la Planificació Pressupostària i Gestió Econòmica  
Secció 1.ª  
Del Pressupost  
Article 207  
La Universitat planifica la gestió dels propis recursos i patrimoni elaborant el seu pressupost anual de despeses corrents, el seu Pla d'Inversions a Mitjà i Llarg Termini desglossat en programes anuals, i l'Investari dels seus béns i grau d'utilització d'aquests, igualment revisables anualment.   
Article 208  
La informació comptable haurà d'oferir detall suficient de les seues partides per unitats funcionals i aplicació d'objectius, seguint les tècniques que marque la Comissió de Planificació Econòmica. La informació inclourà detall de les plantilles de professors i personal d'administració i serveis, així com de la previsió d'ingressos er concepte de matricula.   
Article 209  
1 Els projectes pressupostaris, el Pla d'Inversions i Inventari seran elaborats per la Gerència amb l'assessorament de la Comissió de Planificació Econòmica, una volta conegudes les formulacions de necessitats que hi presenten els òrgans col·legiats de Govern de les diverses unitats funcionals de la Universitat. Aquest projectes, amb les necessitats estimades, seran presentats a la Junta de Govern per tal d'informar-la.   
2. El projecte definitivament informat per la Junta de Govern serà sotmès a aprovació pel Consell Social i publicat posteriorment.   
Article 210  
La Comissió de Planificació Econòmica estarà composta per tres membres de col·lectius no universitaris del Consell Social, un professor, un alumne i un membre del Personal d'Administració i Serveis, elegits pel Claustre de la Universitat, el Gerent, que hi actuarà com a Secretari i el Rector o aquell en qui delegue, que en serà el President. Els càrrecs electes ho seran per períodes anuals.   
Article 211  
La creació de nous crèdits així com l'ampliació dels existents, els proposarà la Junta de Govern per a ser aprovats pel Consell Social.   
Article 212  
Els Col·legis Majors tindran pressupost independent i el seu règim econòmic es desenvoluparà en els seus propis Reglaments.   
Secció 2.ª  
De la Gestió Econòmica  
Article 213  
L?autorització de pagaments i despeses correspon al Rector.   
Article 214  
La petició de despesa en les unitats funcionals correspon al màxim òrgan unipersonal de govern d'aquestes, i serà el Cap Administratiu del Centre el responsable executiu de les funcions econòmiques i administratives d'aquest.   
Article 215  
La recaptació d'ingressos i afectació de pagaments serà duta a terme de manera centralitzada pels Serveis Generals de la Universitat.   
Article 216  
El Rector podrà concedir bestretes de tresoreria que cal justificar tenint en compte la naturalesa de la despesa i la seua quantia.   
Article 217  
La gestió econòmica respondrà a criteris de racionalitat i eficàcia empresarials.   
CAPITOL III  
De la Fiscalització  
Article 218  
El Gerent presentarà cada trimestre a la Comissió de Planificació Econòmica l'estat de comptes atenent els criteris senyalats en l'article dos-cents-vuit d'aquest Estatut.   
Article 219  
I: En terminar l'exercici econòmic, el Rector, oïda la Comissió de Planificació Econòmica, sotmetrà a aprovació de la Junta de Govern el Compte General Pressupostari i l'execució del Pla d'Inversions, així com l'Inventari.   
2. Aquests comptes seran sancionats pel Consell Social en el segon semestre de l'exercici econòmic següent.  
Article 220  
Els documents previstos en l'article dos-cents divuit així com les liquidacions seran facilitats a l'opinió pública en el segon semestre de l'exercici següent al de l'aprovació, pels mitjans de què disposa en aquest sentit el Consell Social.   
CAPITOL IV  
De l'Assignació Pressupostària en els Ingressos i Despeses  
Secció 1.ª  
En els Ingressos  
Article 221  
Les taxes acadèmiques en concepte de matricula extraordinària hauran de ser suficients perquè no minven la dotació pressupostària per a estudis de matricula ordinària.   
Article 222  
Els beneficis derivats dels contractes d'investigació o resultats patentables segons que disposa l'article onze de la Llei Orgànica de Reforma Universitària i cent-catorze d'aquest Estatut, seran adscrits a la Universitat com a persona jurídica, independentment de l'afectació d'aquests beneficis al personal investigador i als Departaments i Instituts als quals estiguen inscrits.   
Secció 2.ª  
En les Despeses  
Article 223  
La política de beques, ajudes crèdits i exempcions de pagament de taxes s'establirà a partir de fórmules polinòmiques que establirà el Consell Social atenent a criteris de justícia distributiva i rendiment acadèmic. Aquests conceptes apareixeran com a despesa que cal deduir dels ingressos.   
Article 224  
La partida d'Ajuda a la Investigació s'assignarà a les diverses unitats funcionals atenent als barems que establirà la Junta de Govern, i s'haurà de preveure les necessitats d'investigació de personal en plantilla en funció de criteris objectius que comprenga tasques a realitzar, mòdul d'alumnes/professor i dedicació i assistència a congressos i reunions científiques.   
TITOL SETE  
De la Reforma de l'Estatut  
Article 225  
Podrà proposar la reforma de l'Estatut:   
a) la Junta de Govern.   
b) Un vint-i-cinc per cent, almenys, dels claustrals.   
Article 226  
1. Les propostes de reforma, dirigides al President del Claustre hauran d'estar acompanyades del text articulat i de l'argumentació en què es fonamenten.   
2. Rebuda la proposta de reforma, la Mesa del Claustre la remetrà als Claustrals, acordant un termini no inferior a deu dies ni superior a trenta, per tal que aquests proposen les esmenes que estimen pertinents. Les esmenes degudament classificades per la Mesa, es remetran novament a tots els claustrals juntament amb la convocatòria del Claustre.   
3. Des de la data de presentació de la proposta de reforma fins a la de convocatòria del Claustre, no podrà transcórrer un termini superior a seixanta dies lectius.   
Article 227  
1. L'aprovació pel Claustre General de la Universitat de les propostes de reforma de l'Estatut requereix el vot favorable de la majoria absoluta en primera votació, o el dels dos terços de claustrals presents en segona, sempre que el nombre d'aquests siga igual o superior a la meitat de membres del Claustre.   
2. Quan la proposta de modificació tinga com a objecte d'adequar l'Estatut a disposicions legals promulgades amb posterioritat a l'entrada en vigor d'aquell, serà prou per a l'aprovació el vot favorable de la majoria de claustrals presents.   
3. Refusada una proposta de modificació que no siga de les previstes en l'apartat anterior, no es podrà reiterar fins que haja passat un any.   
4. Tret de les propostes contemplades en l'apartat segon d'aquest article, no es pot presentar cap altra modificació de l'Estatut fins que no haja passat un any de l'entrada en vigor.   
Article 228  
Tret del supòsit previst en l'apartat segon de l'article anterior, les modificacions de l'Estatut aprovades pel Claustre General seran sotmeses a la confirmació de' l'autoritat competent de la Comunitat Autònoma Valenciana, i entrarà en vigor als vint dies que s'haja publicat al Diari Oficial de la Generalitat Valenciana.   
DISPOSICIONS ADDICIONALS  
Primera  
Aquest Estatut serà redactat en les dues llengües oficials de la Comunitat Valenciana, i ambdós textos seran igualment autèntics.   
Segona El Rector, a proposta de la Junta de l'escola Universitària de Formació del Professorat d'Educació General Bàsica, negociarà l'oportú acord amb la Conselleria de Cultura, Educació i Ciència de la Generalitat Valenciana sobre el Col·legi Públic de Pràctiques situat en aquesta escola.   
Tercera Quan entrarà en vigor aquest Estatut la Universitat d'Alacant compta amb els Centres següents:   
-Facultat de Filosofia i Lletres.   
-Facultat de Ciències.   
-Facultat de Dret.   
-Facultat de Ciències Econòmiques i Empresarials.   
-Facultat de Medicina.   
-Escola Universitària de Ciències Empresarials.  
-Escola Universitària de Formació del Professorat d'Educació General Bàsica.   
-Escola Universitària d'Infermeria.   
-Institut Universitari de Geografia.   
-Institut de Ciències de l'Educació.   
-Es troba inscrita a la Universitat d'Alacant l'Escola Universitària de Treball Social.   
-Es troba incorporada a la Universitat d'Alacant l'Escola de Pràctica Jurídica, que es regirà per la normativa que li és pròpia.   
-La Secció Delegada de l'Institut Universitari de Criminologia, depenent orgànicament del Departament de Dret Penal de la Universitat.   
-Es troba integrat a la Universitat d'Alacant el Col·legi Major Universitari de la Fundació Col·legi Major Universitari d'Alacant.   
DISPOSICIONS TRANSITORIES  
Primera  
Fins a l'establiment de les categories de professors i ajudants contemplades en la Llei Orgànica de Reforma Universitària i en el present Estatut, la distribució del professorat en el Claustre General Universitari serà el següent:   
a) Cent dotze doctors.   
b) Quaranta-tres no doctors.   
I la representació del professorat en la Junta de Govern estarà formada per:   
a) un professor doctor.   
b) un professor no doctor.   
Segona  
La primera elecció de membres del Claustre General Universitari es realitzarà en el termini màxim de dos mesos a partir de l'entrada en vigor d'aquest Estatut i se subjectarà a les "Disposicions reguladores de l'elecció del Claustre Constituent", aprovades per la Conselleria de Cultura, Educació i Ciència de la Generalitat Valenciana, que només a aquest efecte es declaren en vigor. Les adaptacions necessàries al que disposa el present Estatut, les realitzarà la Junta Electoral.   
Constituït el Claustre General Universitari, queda dissolt el Claustre Constituent de la Universitat.   
Tercera  
Amb subjecció a les disposicions d'aquest Estatut, i en tot cas abans de la renovació de claustrals prevista en l'article trenta-vuit punt un del present Estatut, la Junta de Govern elaborarà la normativa reglamentària d'elecció i substitució de membres del Claustre General Universitari, que haurà de ser aprovada per aquest.   
Quarta  
La primera elecció de Rector en virtut del present Estatut es realitzarà en el termini màxim de sis mesos des de l'entrada en vigor d'aquest i es regularà per les disposicions emanades el Claustre Constituent per a l'elecció de l'actual Rector, a únic efecte de les quals es declaren en vigor. Les adaptacions necessàries el que disposa el present Estatut, les realitzarà la Junta Electoral a què es refereix l'article setanta-nou d'aquest Estatut.   
Cinquena  
El termini màxim d'un any des de l'entrada en vigor del present Estatut, els Degans de Facultats i els Directors d'Escoles Universitàries seran elegits d'acord amb el que es disposa en l'Estatut i les disposicions reglamentàries que es determinen en cada cas.   
Sisena  
Fins al 30 de setembre de 1987, es podran constituir Departaments amb un mínim. de nou Catedràtics i/o Professors Titulars, sempre que cinc qualssevol d'aquests ho siguen amb dedicació a temps complot. Fins a la data indicada i a efectes del còmput previst en l'article 8.1 e) d'aquest Estatut, es comptabilitzarà tot el professorat, siguen professors d'ocupació, interins o contractats tret dels ajudants no doctors.   
Setena  
Les vacants que es produiran en el professorat actualment subjecte a contracte podran ser objecte de nova convocatòria que es regularà per la Instrucció de la Secretaria d'Estat d'Universitats i Investigació, de 8 de juliol de 1983. En aquest cas, els nous contractes expiraran definitivament el 30 de setembre de 1987.   
Vuitena  
El nomenament del nou titular d'una plaça que estava ocupada interinament o el reingrés en aquesta del seu titular per terminar la situació d?excedència especial, que en cap cas produeix vacant, determinarà el cessament automàtic de la situació d'interinitat.   
Novena  
Els Professors de la Universitat d'Alacant que tenint dret en el seu moment a participar en els concursos per a l'accés a la situació de Professor Titular, no hagen assolit en gener de 1987, aquesta condició, tindran preferència per a ser nomenats Professors Associats, sempre que complesquen els requisits establerts en els articles 33.3 de la Llei Orgànica de Reforma Universitària i cent-trenta-un d'aquests Estatuts.   
Desena  
Els professors, els col·laboradors en règim de dedicació exclusiva i els becaris d'investigació que es troben prestant servei en la Universitat d'Alacant abans del dia 1 d'octubre de 1987, fruiran de preferència en la primera convocatòria del concurs per a la provisió de places d?Ajudants a què es refereixen els articles cent vint-i-sis a cent trenta d'aquest Estatut.   
Onzena  
Per tal de respectar la justa aspiració del professorat de tenir una oportunitat d'optar en el moment més adequat, a la plaça que contractualment està exercint actualment, la Universitat d'Alacant destinarà prioritàriament els crèdits per a personal docent rebuts del Ministeri d'Educació i Ciència fins a setembre de 1987 i, si s'escau, els suplements addicionals que a aquest fi es consignaran, a l'ampliació de la plantilla de professorat d'acord sempre amb les seues necessitats docents i d'investigació per tal de possibilitar la transformació de les places actualment exercides per professors contractats en altres de Professors Titulars, si pertoca Associats o Ajudants i places que seran provistes d'acord amb els procediments legals i reglamentàriament establerts.   
Dotzena  
En el termini d'un any a partir de l'entrada en vigor d'aquest Estatut el Consell d'Alumnes elaborarà el seu Reglament de Règim Intern que sotmetrà a l'aprovació de la Junta de Govern.   
Tretzena  
Llevat de disposició legal en contrari, la Universitat d'Alacant garanteix l'estabilitat en l'ocupació a tots els professors que a l'entrada en vigor d'aquest Estatut exercesquen funcions com a contractats o interins d'aquesta i estiguen en possessió del grau de Doctors abans del 30 de setembre de 1987 o es troben contractats com a Professors Titulars d'Escoles Universitàries.   
Catorzena  
En el termini màxim de sis mesos a partir de l'entrada en vigor del present Estatut, la Junta de Govern fixarà els criteris de distribució del personal d'Administració i Serveis entre els diversos Centres i Serveis en funció de les necessitats reals d'aquests.   
Quinzena  
L'inventari inicial de la Universitat d'Alacant conclourà com a data màxima en l'exercici econòmic de 1987.


Còpia Permalink ELI